پێناسەکردنی "نیشتیمان": بەشداریکردنی هونەرمەندان "ئاکام شێخ هادی" و "سەلام عەتا سەبری" لە پێنچەمین بیناڵی نێودەوڵەتی لە شاری چاناکاڵی لە وڵاتی تورکیا - Ruya Foundation For Contemporary Culture In Iraq\nئاب 30, 2016 پێناسەکردنی “نیشتیمان”: بەشداریکردنی هونەرمەندان “ئاکام شێخ هادی” و “سەلام عەتا سەبری” لە پێنچەمین بیناڵی نێودەوڵەتی لە شاری چاناکاڵی لە وڵاتی تورکیا\n” کۆلارەکان سەرکەوتنە ئاسمان و حەزو خولیاکانی ئێمەیان بۆ ئازادکردنی خود لە فریندا بەرجەستە کردەوە. بەڵام سەفەری ئەوان نەسەفەرێکی هەڕەمەکی و لە خۆرا و بێ بەرنامەیە و نە سەفەرێکی ئازادیشە، ئەوان هەمیشە دەگەڕێنەوە بۆ نیشتیمان”. هونەرمەندی فۆتۆگرافەر ئاکام شێخ هادی لە زنجیرەکارێکی هونەری نوێدا وێنەی بابەتەکانی خۆی گرتوە، ویەکێکیان بریتیە لە وێنەی کۆمەڵێک ژن و پیاو و منداڵی نەناسراوی شاری سلێمانی، کە دەورە درابوون بە تەلبەندێکی ئاڵۆز وئەم تەلبەندە هێمایەک بوو بۆ سنووری نێوان دەوڵەتان. لەدەرەوەی سنوری تەلبەندەکەدا کۆمەڵێک کۆلارەی رەنگاو رەنگ کە منداڵانی شاری سلێمانی بەدەستی خۆیان دروستیان کردبوون، پەرش وبڵاو بووبوونەوە. ئەم کۆلارانە وێنای ئەم خەونانەیان بەرجەستە دەکرد کە لە پشتی ئەم کۆلارانەوە خۆیان حەشار دابوو. پڕۆژەکە لەژێر ناوونیشانی “نیشتیمان،مەنفا” دا تیشکی خستبووە سەر ئەم شەپۆلە بەرفراوانەی ئاوارەکان وئەو دەربەدەرانەی کە لە ئاکامی ململانێ و پەشێویەکاندا سەری خۆیان هەڵگرتبوو و هونەرمەند راستەو خۆ و بە چاوەکانی خۆی دیمەنە کارەساتبارەکانی بینیبوو.\nلە زنجیرەکاری هونەری”نیشتیمان، مەنفا”(٢٠١٦). بە مۆڵەتی هونەرمەند ئاکام شێخ هادی.\nبە هاوشانی لەگەڵ هونەرمەندی شاری بەغداد” سەلام عەتا سەبری” هونەرمەند “ئاکام شێخ هادی” بانگهێشت کراوە بۆ نماییشکردنی کارێکی هونەری نوێ لە بیناڵی پێنجەمی نێودەوڵەتی شاری چاناکاڵی لە وڵاتی تورکیا. ئەم پێشانگایە لە رۆژی ٢٤ ئەیلولی ٢٠١٦ دا پەردە لەسەر کارە هونەریەکانیدا هەڵدەدرێتەوە، ئەم پێشانگا شەش هەفتەیی یە تاووتوێی بابەتی نیشتیمان دەکات. هەریەک لەم دوو هونەرمەندە لەلایەن دەزگای روئیاوە داوایان لێکراوە بۆ بەرهەم هێنانی کارێکی هونەری نوێ لەبارەی ئەم بابەتەوە هەروەها پەیوەندی بابەتی نیشتیمان بە شوناسی نەتەوایەتی و سنوورەکان و جوڵانەوەی مرۆڤەوە. شاری چاناکاڵی تورکی دەکەوێتە سەر تەنگەڕۆی “گەروی” دەردەنیلەوە، کە راستەوخۆ دەکەوێتە باکوری “سەنتەری زەوی لەرزە” بۆ کێشەی پەنابەرە ئەوروپیەکان لە دەریای ئیجە. بانگهێشتی ئەم دووهونەرمەندە بۆ بەشداریکردن لەم پێشانگایەدا لە لایەن سەرپەرشتیارانی بیناڵیەوە لە دوای ئەمەوە دێت کە هەریەک لە هونەرمەندان ئاکام شێخ هادی و سەلام عەتا سەبری کارە هونەریەکانی خۆیان بەهاوکاری دەزگای روئیا بۆ یەکەم جارلە پێشانگایەکی نێودەوڵەتیدا نماییشکرد لە بەشی عێرا‌ق لە پەنجاوشەشەمین بینالی ڤینیسیا لە ساڵی ٢٠١٥ .\n” کۆچ هەمیشە ئێمەی لە کۆمەڵێک خەون و خولیاکانمان بێبەشکردوە، بەڵام لەهەمان کاتیشدا خەونیتری دروست کردوە” ئاکام شێخ موحەممەد\nچەمکی نیشتیمان بەشێکی گرینگ لە کارەکانی هەردوک هونەرمەند پێک دەهێنێت. ئاکام شێخ هادی کە هونەرمەندێکی دانیشتوی شاری سلێمانیە هەوڵدەدات گەڕانێک بەنێو شەپۆلی ئەم کەمایەتیە نەتەوەییانەی ناوەخۆی عێراقدا بکات کە هەر لە ساتەوەختی هێرشەکانی داعشەوە ئاوارەو دەربەدەری هەرێمی کوردوستان بوونە. هونەرمەند لەم پڕۆژەیەی دواییدا کە لەسەرەوە ئاماژەمان پێکرد، ڕۆڵی زیندانیکەرانەی سنوورە نەتەوەییەکان نیشاندەدات، بەپێچەوانەی ئەو جووڵەو شوێنەی کە دەکرێت بیری لێبکرێتەوە یان هیوای بۆ بخوازرێت. هەروەک هونەرمەند دەڵێت: ” کۆچ هەمیشە ئێمەی لە کۆمەڵێک خەون و خولیاکانمان بێبەشکردوە ، بەڵام لەهەمان کاتیشدا خەونیتری دروست کردوە”. کاری هونەری پێشووی هونەرمەند سەلام عەتا سەبری بەناوی ،” چەند نامەیەک لەبەغدادەوە” (٢٠٠٥-٢٠١٥)، کە بۆ یەکەمین جار لە بیناڵی ڤینیسیا دا نماییشکران لە ساڵی ٢٠١٥ دا، بریتیە لە یادەوەریەکی بینراو وپێکهاتبون لە زیاتر لە ١٥٠ نیگار کە هونەرمەند بەشێوەیەکی تایبەتی بەرهەمیهێنابوون دوای گەرانەوەی خۆی و خێزانەکەی بۆ شاری بەغداد لە ساڵی ٢٠٠٥ د١، دوای ئەوەی خوێندنی تەواوکرد لە وڵاتە یەکگرتوەکانی ئەمریکا و بۆماوەی زیاتر لە ١٠ ساڵیش لەوڵاتی ئوردەندا ژیا. ئەم کارە هونەریە بنەما نوێ و کۆنەکانی مێژوی عێراقی لەگەڵ کۆچ و سەفەرە کەسیەکانی خودی هونەرمەند دا تێکهەڵکێش کردبوون.\nهونەرمەندێکی سیرامیکی ڕاهێندراو لە شاری بەغدادەوە، وا بڕیارە ئەمجارەیان هونەرمەند عەتا سەبری زنجیرە نیگارێکی نوێ لە ژێر ناوو نیشانی “مێژوی کوشتنی باخەکانی خورما” (٢٠١٦) نماییش بکات. زنجیرە نیگارەکە کار لە سەر ئەم ڕێژە زۆرەی هەڵکێشان و وێرانکردنی باخەکانی خورما دەکات لە وڵاتی عێرا‌قدا. هونەرمەند لە پڕۆژەی کارە هونەریەکەیدا تیشک دەخاتە سەر لە دەست دانی بەشێکی زۆر گرنگ لە میراتی سروشت و کولتوری وڵاتی عێراق کە هەر لەگەڵ دەستپێکی شەڕی نێوان عێراق و ئێراندا دەستی پێکرد و وردە وردە لە گەڵ بەردەوام بوونی ململانێکان ،،پشتگوێخستن و بیناکردنی شارەکانی عێراقدا مەترسیەکانی ئەم کارەساتەش گەورەتر بوون.” عێراق یەکەمین وڵاتی سەرمەشق بوو لە بەرهەمهێنانی مێژوو لە جیهاندا. بەڵام دوای دەرکەوتنی نەوت لە ساڵانی پەنجاکانی سەدەی رابردوودا، نەوت زۆر بەخێرایی لە نێو ئابووری عێراقدا شوێنی کشتوکاڵی گرتەوە،” هونەرمەند عەتا سەبری بەمجۆرە گرینگی داری خورما لەمێژووی دوور ودرێژی عێراقدا روون دەکاتەوە :” عێراق و خاڵکەکەی پەیوەندیەکی زۆر کۆن وقوڵیان لەگەڵ مێژوی ئەو دار خورمایانەدا هەیە کە دەبێ ئێمە بیان پارێزین. تەنانەت وێنەی دار خورماکان لە سەر مۆری بازنەیی وڵاتی میزۆپٶتامیای کۆنیشدا دەردەکەوێت. تا بە ئەمرٶش دەگات خاڵکی عێراق داری خورمای چاندوە هەروەها ئەم دارەیان بەکار هێناوە لە دروستکردنی بەڕەو ڕاخەری حەسیردا. ئەوان پشتیان بەم ڕوەکانە بەستوە بۆ دروستکردنی سێبەر، وهێشتنەوەی شارەکان بە فێنکی لەوەرزی هاویندا”.\n“عێراق و خاڵکەکەی پەیوەندیەکی زۆر کۆن وقوڵیان لەگەڵ مێژوی ئەو دار خورمایانەدا هەیە کە دەبێ ئێمە بیان پارێزین” هونەرمەند: سەلام عەتا سەبری\nلە زنجیرەی کاری هونەری’مێژوی کوشتن و لەناوبردنی کێلگەکانی خورما’ (٢٠١٦)،هونەرمەند: سەلام عەتا سەبری. بەمۆ ڵەتی هونەرمەند.\nهونەرمەندانی ناوەوەی عێراق لە دابڕانێکی گەورەدا دەژین لە گەڵ کۆمەڵگەی هونەری جیهانیدا، و ئەرکی دەزگای روئیاش لەم نێوەندەدا بریتیە لە ئاسانکردنی بەشداریکردنی دەنگە عێراقیەکان لە گفتوگۆ و وتو وێژە ڕۆشەنبیریە گرنگەکاندا هەروەها دابینکردنی شوێنێک بۆیان لە سەکۆی چاڵاکیە هونەریە نێودەوڵەتیەکانی وەک بیناڵی چاناکالی لە وڵاتی تورکیادا. لەم بیناڵیەدا هەریەک لە هونەرمەندان ئاکام شیخ هادی و سەلام عەتا سەبری شانبەشانی ٤٠ هونەرمەندیتر دەردەکەون، کە لەسەر ئاستی نێودەوڵەتیدا زۆر بەناوبانگن. ئەو بیناڵیە ئەم هونەرمەندانەش دەگرێتە خۆی کە لە پرۆژە هونەریەکانی خۆیاندا کاریان لەسەر کۆچ، ئاوارەو دەربەدەران و ئەم ئاوەدانیەکاتیانەی کە بۆ ئاوارەکان دابیندەکرێن، کردوە بۆ نموونە وەک هونەرمەند بوشرا خەلیلی کە پڕۆژە هونەریەکەی بەناوی ‘پرۆژەی سەفەری نەخشەکێشان’ ە (٢٠٠٨ -٢٠١١)، وپڕۆژەکە بریتیە لە زنجیرەیەک چاوپێکەوتن لەگەڵ ئەو ئاوارەو پەنابەرانەی کە دەریای ناوەراستیان بڕیوە، ئەم چاوپێکەوتنانە لە ئێستادا لە مۆزەخانەی هونەری نوێ لە شاری نیۆیۆرک و شەقامی هونەرمەندان لە فەڕەنسا- ج ر- نماییش دەکرێن هەروەها بە پڕۆژە فۆتۆگرافیەکانیشی گەرەکە هەژارەکانی بەڕازیل و دیوارە کۆنکرێتیەکانی سەرسنووری نێوان وڵاتی ئیسرائل و فەڵەستینی پێ ڕازێندراونەتەوە.\nدەزگای روئیا زۆر خۆش حاڵە کە پشتگیری لە کارە هونەریەکانی ئەم دوو هونەرمەندە دەکات و پەرەیان پێدەدات، بە تایبەتیش لە بیناڵی چاناکاڵی لە وڵاتی تورکیا دا. هەر لە کاتی بەشداریکردنی لە بەشی عێراق لە ٢٠١٥ دا، عەتا سەبری بە لایەنی کەمەوە بانگهێشتکراوە بۆ نماییشکردنی کارە هونەریەکانی خۆی لە: پێشانگای (S.M.A.K) لە شاری گێنت و فیستیفاڵی ئەڵتەرناتیڤیا لە شاری غانسک، هەروەها کارە هونەریاکانی ئاکام شێخ هادی لە پێشانگای ‘بواری هونەر’ لە شاری دۆسڵدۆرف. هەردووک هونەرمەند پێکەوە بانگهێشت کراون بۆ ئەوەی کارە هونەریەکانی خۆیان نماییش بکەن لە نماییشگای دووبارە دەرخستنەوەی جوانی شاردراوە، بەشی عێراق لە ساڵی ٢٠١٥، لە پێشانگای S.M.A.K (مۆزاخانەی هونەری هاوچەرخ ) لە شاری گێنت لە وڵاتی بەلجیکا.\nپێشانگای پێنجەمین بیناڵی نێودەوڵەتی شاری چاناکاڵی وڵاتی تورکیا لە ٢٤ ی ئەیلولی داهاتو دەکرێتەوە و بەردەوام دەبێت تاکو ٦ ی تشرینی دووەمی ٢٠١٦.


’’داھاتی هەولێر و سلێمانی چەندە و چی بەسەردێت؟’’\n2022.02.03 - 21:48\nعەلی حەمەساڵح، ئەندامی لیژنەی دارایی لە پەرلەمانی کوردستان ڕایگەیاند، مانگانە نزیکەی 250 ملیار دیناری داهاتی ناوخۆ لە هەولێر و سلێمانی و دهۆک دیار نامێنێت، دەشڵێت، بۆیە کێشەی دابەشکردنی مووچە هەیە و زۆرینەی پڕۆژەکانی سلێمانی وەستاون.\nعەلی حەمەساڵح لە لێدوانێکی ڤیدیۆییدا کە "ناس کورد" بینیویەتی (پێنجشەممە 3-2-2022) ڕایگەیاند، "لەگەڵ ئەوەی کە دواکەوتنی مووچە لە هەموو هەرێم هەیە، بەڵام لەنێو ئەو کێشەیەدا کێشەیەکی دیکە لە سلێمانی هەیە کە هەندێک جار بە بیانووی نەبوونی پارە لە بانکدا مووچە زیاتر دوا دەکەوێت."\nوتیشی، "دوێنێ و ئەمڕۆ لە هەولێر و دهۆک مووچەی وەزارەتی پەروەردە دابەش کراوە، بەڵام بەشێکی مامۆستایان لە سنوری سلێمانی و ئیدارەکانی ڕاپەڕین و گەرمیان مووچەیان وەرنرگرتووە، دوای ئەوەی بەدواداچوونمان کرد بڕیاردرا لە هەولێرەوە 25 ملیار بۆ سلێمانی بنێردرێت و دواتر لە 200 ملیارەکە بگەڕێندرێتەوە بۆ هەولێر."\nعەلی حەمەساڵح دەپرسێت، داهاتی سلێمانی بۆ کوێ دەچێت و دەڵێت، "لە مانگی 12 داهاتی پارێزگای سلێمانی 180 ملیار دینار بووە، 70 ملیاری دراوە بە مووچە، 110 ملیار دینارەکەی دیار نییە، ئەگەر قسەکەشم وانییە، سەرۆکی حکومەت و جێگری سەرۆکی حکومەت کام دادگایان دەوێت، سکاڵا تۆماربکەن."\nئەو پەرلەمانتارە دەڵێت، "جگە لە کێشەی مووچە، زۆرینەی پڕۆژەکانی سنوری سلێمانی وەستێنراون، خاشاک کۆناکرێتەوە، پارەی دەرمان نەدراوە، کاتێکیش بەدواداچوون دەکەم، دەڵێن دەبێت لە داهاتی ناوخۆی سلێمانی بدرێت، کە دەڵێین بۆ نادرێت، دەڵێن، داهات نییە."\nهەر لەبارەی مووچەوە، عەلی حەمەساڵح دەڵێت، "لە مانگی حەوتی ساڵی ڕابردووەوە، داهاتی نەوت دەوروبەری 512 ملیار بووە، 200 ملیار لە بەغداوە دێت، ئیدارەی سلێمانی 70 ملیار و ئیدارەی هەولێریش 93 ملیار دەدات، لەکاتێکدا داهاتی سلێمانی 180 ملیار و هەولێر و دهۆک 220 ملیارە، بەڵام ئەوەی دیکەی دیار نامێنێت."\nزیاتر بخوێنەرەوە: خشتەی مووچەی یەکشەممەی داهاتوو ئاشکرا کرا\nئەمڕۆ بەنزینە عێراقییەکە لەم بەنزینخانانەی سلێمانی دابەشدەکرێت\n2022.02.20 - 10:09\nڕوونکردنەوەیەک لە پەروەردەی سلێمانییەوە\n2022.02.19 - 22:34\nکۆمەڵە: هێزە ئەمنییەکان لە سلێمانی ڕێگەنادەن مەراسیمی ڕۆژی کۆمەڵە بەڕێوەبچێت\n2022.02.18 - 19:34


وەزارەتی ناوخۆ؛ بڕیارێكی نوێ بۆ ئەو ئۆتۆمبێلانە دەرچوو كە گەشتی دەرەوەی وڵات دەكەن - تۆڕی میدیایی خەڵک\nهەواڵ بڵاوکراوەتەوە: 16/08/2021\nوەزارەتی ناوخۆی حكومەتی هەرێم ڕێنمایی بۆ ئەو هاووڵاتیانە دەردەكات، كە بەنیازن سەفەری دەرەوەی وڵات بكەن بەئوتومبێلی خۆیان و ڕایدەگەیەنێت، دەتوانن لەپاش دەرهێنانی دەفتەری خروجیە تابلۆی ئوتومبێلەكانیان بگۆڕن بۆ ئینگلیزی و لەپاش گەڕانەوە لەسەفەر بەهەمان تابلۆ دەتوان هاتووچۆ لەناو هەرێم بكەن .\nوەزارەتی ناوخۆی حكومەتی هەرێم لە فەرمانێكی وەزاریدا ، كە واژۆی ڕێبەر ئەحمەد وەزیری ناوخۆی لەسەرە تایبەتە بەو هاووڵاتیانەی بەنیازی گەشتكردنن بۆ دەرەوەی هەرێم بە ئۆتۆمبێلی تایبەتی خۆیان.\nلە فەرمانەكەدا هاتووە، بۆئەو كەسانەی دەیانەوێت سەفەری دەرەوەی وڵات بكەن بەئوتومبێلی خۆیان دەتوانن لەپاش دەرهێنانی دەفتەری خروجیە تابلۆی ئوتومبێلەكانیان بگۆڕن بۆئینگلیزی، بەڵام دەبێت تابلۆیەكە لەبەڕێوەبەرایەتیەكانی هاتووچۆی شارەكانی هەرێم چاپ كرا بێت.\nئاماژە بۆ ئەوەشكراوە، لەپاش گەڕانەوە لەسەفەر بەهەمان تابلۆ دەتوان هاتووچۆ لەناو هەرێم بكەن بەڵام ماوەی ڕێگاپێدراو بۆمانەوەی تابلۆی ئینگلیزی بەندە بەماوەی بەسەرچوونی دەفتەری خروجیە، واتا هەركاتێك دەفتەرەكە بەسەرچوو خاوەنی ئوتومبێل تووشی پێبژاردن دەبێت\nلەكۆتایی ڕێنماییەكاندا هاتووە، پێویستە هەمو كات هاوشێوەی ساڵیانە دەفتەری خروجیە لەناو ئوتومبێل بێت بۆئەوەی لەمەفرەزەكان توشی كێشە نەبیت.\nدابەشكردنی بەشی دووەمی پارەی گەنمی جوتیاران دەستپێدەكات\nخەڵك بڕیارە نوێییەكانی تایبەت بە گڕێبەستی ئەلكترۆنی ئۆتۆمبێل بڵاودەكاتەوە\nخەڵك – وەزارەتی ناوخۆی حكومەتی هەرێم هەمواری ڕێنمایی ژمارە 3ی ساڵی 2021ی تایبەت بە رێكخستنی كاری كۆمپانیاكانی هاوردەكردن و گواستنەوە و فرۆشتنی…\n20 مارس 2021 5.00 pm\nخەڵك وەزارەتی ناوخۆی هەرێمی كوردستان لەسەر داوای پارێزگای سلێمانی بڕیاریدا 220،215،360 بۆ دروستكردنی (بلواری ناوەڕاست)…


جۆرجیا: ئاگرێك له هوتێلێكی شاری باتۆمی كه‌وته‌وه‌و 11 كه‌س مردن\nتیمه‌كانی فریاگوزاری جۆرجیا بڵاویانكرده‌وه، به‌هۆی كه‌وتنه‌وه‌ی ئاگرێك له هوتێلێكی شاری باتۆمی گه‌شتیاری سه‌ر ده‌ریای ره‌ش، 11 كه‌س مردون و 12 كه‌سی تریش برینداربون.\nوه‌زیری ناوخۆیی جۆرجیا به ئاژانسی ئینته‌ر تاسی روسیای راگه‌یاند، ئاگره‌كه دره‌نگانێكی شه‌وی رابوردو له ئوتێلێك به‌ناوی لیۆ گراند كه‌وتۆته‌وه، كاتێك به‌شداربووانی كێبڕكێی شاجوانی ساڵی 2017ی جۆرجیا سه‌رقاڵی نانخواردنی ئێواره‌بون.\nهه‌موو ئه‌و كچانه‌ی به‌شداری كێبڕكێیه‌كه‌یان كردوه و ژماره‌كه‌یان 20 كه‌س بووه له‌گه‌ڵ نزیكه‌ی 100 میوانی تر‌و رێكخه‌رانی كێبڕكێیه‌كه له ئاگره‌كه رزگاریان بووه. له‌ناو برینداره‌كاندا یه‌ك هاوڵاتی ئیسرائیل و 12 هاوڵاتی توركیا هه‌ن.


عراق ١٠٢ مردن و ٢٣١٢ تووشهاتگ نوو وەکۆڕۆنا تۆمار کرد\nشەفەق نیوز/ وەزارەت تەندروسی وژینگە، ئمڕو جومعە، تۆماکردن ١٠٢ مردگ و دیاری کردن ٢٣١٢ تووشهاتگ نوو وەڤایڕۆس کۆرۆنا وەگەرد خاسەوبوین ١٦٨٨ کەس لە پەتاگە لەماوەی ٢٤ ساعەت گوزەیشتە راگەیان .\nوەزارەتەگە لە بەیاننامەیگ رەسیە ئاژانس شەفەق نیوز وت: لە گشت عراق ئمڕوو١٢١٧٦ نموونە لە تاقیگە تایبەتەگان تاقی کریا، تا گشت نموونە تاقیکریایەگان بوونە ٥٧٩٨٦١ نموونە.\nبەیانامەگە وتیش: تاقێگەیل وەزارەت تەندروسی وژینگە ئمڕو ٢٣١٢ تووشهاتگ لە عراق تۆمار کردگە، وەی جوورە بەشەو بویە: بەغداد/ رەسافە ٤٨٥ ، بەغداد/ کەرخ ٢٤١ ، شار پشکی ٤٠ ، نەجەف ٩٦ ، سلێمانی ١٧٧ ، هەولێر ٧٣ ، دهۆک ٤ ، کەربەلا ١٢٢ ، کەرکوک ٧٦، دیالە ٣١ ، واسیت ٩٢ ، بابل ١٩٥ ،بەسرە ٢٢١ ، میسان ١١٠ ، دیوانیە ٩٢ ، زیقار ١١٨ ، ئەنبار ٦ ، سەڵاحەدین ٨٥ ، موسەنا ٤٨ .\nبەیاننامەگە ئاماژەدا ک کەسەیل خاسەوبوی رەسینە ١٦٨٨ کەس وەی جوورە: بەغداد/ رەسافە ٣٢٣ ، بەغداد/ کەرخ ٣٩٦ ، شار پشکی ٥ ، نەجەف ٥٩ ، سلێمانی ٢٦ ، هەولێر ٥٦ ، دهۆک ٤ ، کەربەلا ١٦٢ ، کەرکوک ٤٨ ، دیالە ٣٥، بابل ٤٨ ،بەسرە ١٥٨ ، میسان ١٠٩ ، دیوانیە ١٨٠ ، زیقار ٥١ ، ئەنبار ١٥، سەڵاحەدین ١٣ .\nبەیاننامەگە باسکرد ک مردگەیل ئمڕوو ١٠٢ کەس بوین وەیجوورە: بەغداد/ رەسافە ١٥ ، بەغداد/ کەرخ ١٣ ، نەجەف ١ ، سلێمانی ٨ ، هەولێر ٢ ، کەربەلا ٤ ، کەرکوک ، ٦ دیالە ٣ ، واسیت ٥ ، بابل ٥ ،بەسرە ٩ ، میسان ٩، زیقار ١٥ ، ئەنبار ٢ ، سەڵاحەدین ٤ ، موسەنا ١ .\nبەیاننامەگە گشت تووشهاتگەیل لە وەخت بڵاوبوین پەتاگە تا ئیسە گردەو کرد تا بویە ٥٦٠٢٠ تووشهاتگ، و گشت خاسەوبویەیل بویە ٢٩٦٠٠ کەس، و بڕ مردگەیل بویە ٢٢٦٢ کەس.


کوردایەتی – 3- … جیهاد موحەمەد – Dengekan\nbyJihad Muhamad\tApril 30, 2018\tGeneral\nخەبات و تێکۆشانی گەلی کورد بە گشتی و بە تایبەتی خەبات و تێکۆشانی گەلی کورد لە عێراق و گەلی کورد لە ئێراندا، خاوەنی تیۆریاییەکی شۆڕشگێڕ و پراکتیزەی ئەو تیۆریاییە نەبوون، هەتا ئێستاش بە شێوەیەکی هەڕەمەکی و هەموو تیۆڕیا و بیرکردنەوەی ئەم تێکۆشان و خەباتە خۆی لە کوردایەتیەکی بیرتەسکدا دەبینێتەوە، هەرکەس و هەرچ بیر و بیرکردنەوەیەک خۆی نەخستبێتە نێو بۆتەی ئەم کوردایەتیەوە، بە پێی خوێندنەوە و هەڵسانگندنە نالەبار و ناڕاستەکەی کوردایەتی تەخوین کراوە، هەر هیچ نەبێت پێی دەڵێن، عێراقچی و عێراقچیەکان، یان ئێرانچی و ئێرانچییەکان، ئەم چەمکە بێ واتا و پڕ لە تێنەگەیشتنە بێ فکرانە، زۆر دەمێکە خزاندویانەتە نێو فەرهەنگ و ئەدەبیایتی سیاسییەوە، چ لە لایی کوردەکانی عێراق، چ لە لای کوردەکانی ئێران. زۆر جاریش دەسەڵاتخوازییەکانیان گەیشتۆتە ئەو ئاستەی، کە چەندین جار شەڕی خوێناوی لەگەڵ یەکتری بکەن، ئەگەر ئەوەشیان بۆ نەکرابێت، شەڕی ڕاگەیاندن و تەخوینکردن و شەڕە جنێو تا ئێستاش لە ناویاندا نەبڕاوەیە. تەنانەت لەسەر دەمی سەرکردە و کەسە باڵاکانیانەوە خەڵکیان فێری ئەوە کردوەو، کە بە خەڵکی هەولێر بڵێن، هیچ نەزان، فەقیر، داماو، نەخوێندەوار و عەشایەر، یان بە خەڵکی سلێمانی بڵین ئێرانییەکان و فشەکەرکان و سلێمانجیەتیەکان و ئیرهابی فکری و قسەگەڵێکی بێ واتا و نابەجێ، ئەوانەی لە هەولێردا فێری ئەم ئەدەبیاتە پوچە بوون، بە توانج و تانە دەڵێن، ئێرە(واتە هەولێر) سلێمانی نییە!، ئەوانەشی لە سلێمانیدا فێری ئەو ئەدەبیاگە پوچە بوون، دەیان نوکتە لەسەر هەولێر دروستدەکەن.\nئەم سیاسییە بێ فکر و نەزانانەی کوردایەتی، بە یەکتری دەڵێن خائین، درۆزن، ساختەچی، جاشی ئێران، جاشی عەبادی، جاشی تورک و میتی تورکی، کەچی وەک تریش لە پێناوی دەسەڵاتخوازییەکەیاندا ئیتیفاقی سیاسیی و ستراتیژیی مۆردەکەن لەگەل یەکتریدا. بە عێراق و حوکمڕانەکانی ئێستای عێراق دەڵێن، فاشی، دز، درۆزن و دوژمنی گەلی کورد، کەچی لەولاوە دەستوریان لەگەڵدا دەنووسنەوە، کە دەستوریش دەنوسنەوە شەڕ لەسەر ئەوە دەکەن، کە ئەم حیزبیان، یان ئەم سەرکردەیان، دەستی باڵای هەبووە لە نووسینەوەی ئەو دەستورەی، کە بە حسابی خۆیان زۆربەی مافەکانی گەلی کوردی تیا بەدیهاتووە.\nچونەک نەخوێندەوارانە و خێڵەکیانە و لەسەر بنەمای بێ فکریی و کوردایەتیە بیرتەسک و شۆڤێنێتیەکەیان سیاسەت دەکەن، چونکە چاویان لە دەسەڵاتخوازیە، نەک لە مافی گەلی کورد، پێ بە پێی پێشێلکردنی دەستور لە لایەن حوکمڕانەکانی وەک مالکی و عەبادیەوە، ئەمانیش هەمان پێشێلکاری دەکەن، واتە وەک شەڕە گەڕک کار دەکەن و بیر دەکەنەوە. ئەم شەڕانە هیچ جیاوزی نییە لەگەڵ شەڕی نێوان دوو خێڵ، یان دوو گوندا.\nهەموو ئەم تەخوینکرد و چەمکە سەقت و نالەبارانەش لە بێ فکری و بێ تێڕامانی ناسیۆنالستییە نەژادپەرستیی و دواکەوتووەکەی کوردایەتیەوە سەرچاوەی گرتووە. ئەمانە وا بیریان کردۆتەوە، کە مەسەلەی کورد و کێشەی کورد، تەنها وابەستەی یەک کێشەی نەتەوەیی و یەک کێشەی کوردستانی و عێراقی و ئێرانیە، بۆیە ئەمە دۆخێکی هێندە بێ فکری و ئایدۆلۆژی و فەلەسەفی بۆ هێناونەتە پێشەوە، کە نەیانتوانیوە کێشەی گەلی کورد بخەنە سەر راستە ڕێی خۆی، کە کێشەیەکی ناوچەیی و جیهانیە، کێشەیەکە وەک هەموو کێشەکانی گەلانی تر لە ناوچەکەدا، کە رزگاری و ئازادی و سەرفرازی و سەربەخۆیان بە خۆیانەوە نەبینیوە، بە پێچەوانەوە، ئەگەر گەلی کورد لە سەردەمانێکی دوورودرێژدا هەموو دەسەڵاتخوازن و حوکمڕانە ناسیۆنالستیی و حکومڕانە دینیی و دیکتاتۆر و تۆتالیتارەکانی ئەفەرۆز کردووە، بەڵام گەلانی تری ناوچکە وەک گەلانی عرەبی و تورکی و فارسی کەوتوونەتە هەڵەیەکی گەورەی ستراتیژیی و نەزانین و ناهۆشیاری ئەوتۆەوە، کە بوون بە شەڕکەر و بەرگریکاری حکومەتە چەوسێنەرەکانی خۆیان بە ناوی حکومەتی عەربی و تورکی و فارسیەوە.\nهەڵبەت ئەوەش ڕوونە و سەدان بابەت و کتێب و نووسینی لەسەر نووسراوە، کە ئەم حوکمڕانانەی ناوچەکە و هەموو رۆژهەڵاتی ناوین، بە وەکالەت وەکالەتی سەرمایەداری جیهانی دەکەن و بوون بە پارێزەری بەرژەوەندیە گڵاوەکانی کۆمپانیا سەرمایەدارەکانی جیهانی و خۆشیان وەک دەستەبژێرێکی ئەو گەلانە دەستیان خستۆتە بینەقاقای نەتەوە و گەلانی خۆیانەوە و دایان دەدۆشن، هەرچی پێی بڵێی شکۆنەدنی و ڕێزی کۆمەڵایەتی و سیاسیی نەتەوەیی و کۆمەڵ و چین و تاک هەیە نییانە.\nترسناکترین و خراپترین و هەڵەترین خەبات و تێکۆشانی گەلانی کورد لە ناوچەکەدا ئەوە بووە، کە هەمان بیرکردنەوەی حوکمڕانە جینۆسایدکارەکانی گەلی کورد و گەلانی دیکەیان هەبووە. ئەم کوردایەتیە، نەیتوانیەوە ئەم عەقڵیەتە داگیرکاریی و دەسەڵاتخوازیە تێپەڕێنێت.\nهیچ کات و هیچ سەردەم و هیچ رۆژێک نەبووە و بەرگوێ نەکەوتووە، کە ئەم حیزبە کوردییانەی لەسەر بنەمای کوردایەتی دروستبوون و گەورەبوون، بتوانن رەخنەی خۆیان بکەن و واز لە مێژووی خۆیان بهێنن و بە گوێرەی سەردەم و عەقڵیەتە پێشکەوتووخوازەکان رەفتار و مامەڵە بکەن، بە پێچەوانەوە هەمیشە لە نۆستالیژادا دەژین.\nئەمانە چونکە دەسەلاتخواز بوون، چونکە بیریان لای دەسەڵات و بنەماڵە و حیزبەکانی خۆیان بووە، بۆیە هەرگیز لە ڕووی ئەخلاقی و بیرکردنەوەی فەلسەفیانە و پرسیاری فەلسەفیانەیان نە لە خۆیان و نە لە کەسیان نەکردوە، لای ئەمان تەنها ئەوە گرنگ بووە، کە تەقەکردن و راودونان و پاکتاوکردنی ئەو کەسانە لە ئارادا بێت، کە لەگەڵیاندا نین و رەخنەیان لێ دەگرن. بۆیە چۆن لەسەردەمی شاخدا کەسە نەیارەکانی خۆیانیان پاکتاو دەکرد و لە کونی زیندانیان دەخستن و بە دەیان کەسیان لێ تیرۆکردن، بە هەمان شێوە لە سەردمی حوکمڕانیەکەشیاندا، لەسەردەمی پەرلەمان و دامودەزگا یاساییەکانیشیاندا، بە بێ داداگییکردن دەیان کەسیان خەڵتانی خوێن کرد و وازیان لە پاکتاوکردن نەهێنا.\nئەم کوردایەتیە بە جۆرێک بێ عەقڵی و بێ سەلیقەیی دروستکردووە نەک هەر لە ناو حیزبەکاندا بەڵکو لە ناو زۆربەی خەڵکی رەشوڕووت و برسیشدا، کە هەموو گەلی عەرەب و فارس و تورکیان بە بێ مێشک و دڕندە سەریرکردووە، فەرهەنگێکی دوژمنایەتیان لە نێو خەڵکدا دروستکردوە، لێرەوەیە، کە دەڵێین ئەم کوردایەتیە، درێژە پێدەری چەوساندنەو و ناهۆشیاری و بێ مێشکی هەموو گەلانی ناوچکەیە بە گەلی کوردیشەوە، کە سەدان ساڵە شەڕی دین و ئیانزا و ناسیۆنالستیی دەکەن، بێ ئەوەی خۆیان هیچ سوودێکیان لێ وەرگرتبێت و بێ ئەوەی گەلی کوردیان گەیاندبێت بە هیچ مافێک.\nئەگەر تێبینی بکەین، کە دەبێت نەک تێبینی، زۆر لێی رابمێنین و شرۆڤە و شیکارییەکی زیرەکانەی بۆ بکەین، ئەم کوردایەتیە لە حوکمڕانی و ئیدارەشدا، کە زیاتر لە ٢٧نساڵە ئیدارە و حوکمڕانن و هەڵبژاردن ئەنجام دەدەن، پەرلەمان دروستدەکەن، دامەزروە حوکومییەکان دروست دەکەن، نەیانتوانیوە لە عەقڵیەتی شاخ خۆیان جیابکەنەوە. چۆن لە (شۆرش)ەکانیاندا کۆمیتەی دێهاتەکانیان دروست دەکرد، چۆن ئەمانەتەکانیان دروست دەکرد، چۆن پەل و لق و بەتالوێن و هێز و سەرکردایەتی سیاسی و سەرکردایەتی عەسکەری و دەزگای ئاسایشیان دروست دەکرد، یان لەسەر دەمی ئەوەی پێی دەڵێن”شۆڕشی نوێی گەلەکەمان” چۆن ئەنجمومەنی دێهاتەکان و کەرت و مەڵبەند و سەرکردایەتی سیاسی و سەرکردایەتی عەسکەریان دروست دەکرد، کە هەموو ئەمانە لەسەر بنەمای نادیموکراتیانە بوون، هەموویان ببوون بە دەزگاگەلێک بۆ چەوساندنەوەی خەڵک، ببوون بە دەزگاگەلێک، بۆ خۆسەپاندن بەسەر خەڵکدا، هەرچی ئەم دەزگایانە بیان وتایە هەر ئەوە بوو، بۆ هیج کەسێک نەبوو دیبەت و دیالۆگیان لەگەڵ بکات، ببوون بە جاسوس بەسەر هەرچ کەس و گروپێکەوە، کە بیری بکردایەتەوە، کە بیخوێندایەتەوە، گاڵتەیان بە خوێندەوار و کتێب و خوێندنەوە و ئەدیب و ڕۆشنبیر دەکرد، مەگەر ئەوانەی، کە بەو ناوانەوە لەگەڵیاندا بوون، توانیبێتیان جار جار شتێک بنووسن و بڵێن. بە مەرجێک لە چوارچێوەی عەقڵیەت و کوردایەتیەکەی ئەواندا بخولێتەوە و سنور نەبەزێنێت. بە هەمان شێوە لەسەردەمی حوکمڕانیی شاریشدا، هەمان دەزگاگەلی نادیمکراتییان دروستکردووە.\nئەم کوردایەتیە، شان بە شانی عروبە و تورکچێتی و فارسچێتی، ئاستەنگی گەورەی لەبەردمە گەیشتن بە مافە رەواکانی گەلی کوردا دروست کردووە، گەلی کورد و مەسەلەی ئەم گەلەی وەک گەلێکی چەوساوە دەرگیری عەقڵیەتێکی شۆڤێنیستی و ڕق و کینە کردووە، دەرگیری شەڕێکی نەبڕاوەی کردووە، کە شەڕی نە کورد وەک گەلێکی چەوساوە، نە شەڕی خەڵکی ڕەشوڕووت و چەوساوەیە.\nئەم کوردایەتیە، گەلی کوردی خستۆتە بۆتە و خولگەی حیزبگەلێکی نا عەقڵانی و نەزان و خێڵەکی و بنەماڵەیی، کە هەتا لەم خولگەیە خۆی رزگار و ئازاد نەکات ناتوانێ هەنگاوێکی جددی هەڵبێنێت بۆ چارەسەرکردنی کێشەی نەتەوەیی و رەگەزیی و چینیی و ئیکۆلۆژیەکانی خۆی. ئەم کوردایەتیە، هەموو کێشەکانی گەلی کوردی وەک کێشەی تاک و خود بە تایبەتی بۆ گەنجان، وەک رەگەز و کێشە جێندەرییەکەی، وەک نەتەوە و کێشە نەتەوەیەکەی، وەک چین و کێشە جینایەتیەکەی وەک کێشە مرۆڤایەتییەکانی، خستۆتە ڕاژەی دەسەڵاتخوازی خۆی و شەڕ لەسەر دەسەڵات و پۆست و پلە و پایە بۆ دەستەبژێرێک لە حیزب و بەنماڵەکانیان. … درێژەی دەبێت\nPrevious هه‌ڵبژاردن وه‌رزی هه‌ڵخه‌ڵه‌تاندن … نه‌جم محه‌مه‌د\nNext دادپەروەری ونیشتیمان لای ئەلبێر کامۆ … نوسینی: ئاسۆ خالید\nئاخۆ جۆن مەکین بە ڕاستی دۆستی خەڵکی کوردستان بوو؟ … موزەفەر عەبدوڵا


بەپێی توێژینەوەیەكی نوێ، تەنها لە كاتژمێرێكی دیاری كراودا مرۆڤ پێویستە بخەوێت لە پێناو پاراستنی تەندروستی دڵی و زانایان دەڵێت، ئەوانەی خەویان باش نییە تەمەنیان كورتە.\nبەپێی توێژینەوەیەك كە لە گۆڤاری "دڵ"ی ئەوروپی بڵاوكراوەتەوە، باشترین كاتژمێر بۆ خەوتن لە نێوان 10 بۆ 11ی شەودایە و هەركەس دەیەوێت تەندروستی دڵی بپارێزێت پێویستە لەو كاتژمێرەدا بخەوێت، نە پێشتر و نە دواتر.\nلای خۆیەوە دیڤید پلانس نوسەری توێژینەوەكە باسی لەوە كردووە، باشترین كات بۆ خەوتن خاڵێكی دیاری كراوە لە كاتژمێری جەستە كە هەر خولێك 24 كاتژمێر دەخایەنێت و لادان لەو كاتە "پێشتر یاخود دواتر" زیان بە جەستە دەگەیەنێت.\nوتوشیەتی، بەتایبەتی لەدوای نیوەی شەو مەترسیدارترە و دەبێتە هۆی بێبەش كردنی جەستە لە بینینی خۆری بەرەبەیان و ئەوەش كاتژمێری بایۆلۆجی جەستە تێكدەدات، كاری ئەو كاتژمێرەش رێكخستنی ئەركە جەستەیی و عەقڵییەكانە و تێكچوونیشی ، كاریگەری سلبی لەسەر تەندروستی دڵ و ملولەكانی خوێن دروست دەكات.\nلای خۆشیەوە "تۆماس كیلكینی" بەڕێوەبەری بەشی خەو لە نەخۆشخانەی زانكۆی ستاتن ئایلاند لە نیویۆرك دەڵێت، ئەوانەی خەوێكی خراپیان هەیە ژیانیان كورتترە.


ئاکۆ که‌ریم مه‌عروف\nده‌قی چیرۆکێک داهێنه‌رانه‌یه که بتوانێت به فه‌نتازیاوه باس له‌و ڕووداوانه‌ی ژیان بکات که سنوره‌کان ده‌به‌زێنن و وێنایه‌کی ڕاستگۆیانه‌ی ئه‌و واقیعه ده‌کات که پێویستی به نومایشت کردنێکی ئیستاتیکایانه هه‌یه.\nئایا چیرۆک له‌ناو کوردا توانیویه‌تی قۆناغه‌کانی خۆی ببڕێت و هه‌نگاوی به‌ره‌وپێش بنێت؟\nئایا چیرۆک له گێڕانه‌وه‌ی ڕووداوه‌کان ده‌رباز بووه ؟\nئه‌مه یه‌کێکه له‌و پرسیارانه‌ی هه‌میشه له چیرۆکنوسه‌کانمان ده‌کرێن، له‌گه‌ڵ ئه‌وه‌دا که پرسیارێکی دووباره‌یه به‌ڵام هه‌میشه جێی سه‌رنجه و هێشتاش وه‌ڵامێکی یه‌کلاکه‌ره‌وه نییه بۆی ته‌نانه‌ت له ناو چیرۆکنوسه‌کانیشدا.\nچیرۆکنوس دیمه‌نه‌کان ده‌بینێت له سوچێکی ژورێکه‌وه تا پانتایی وڵاتێک و جیهانیش ده‌یانکاته بابه‌تگه‌لی هونه‌ری نوسینی خۆی وه‌ک ئه‌وه‌ی برای چیرۆکنوس (ئاکۆ که‌ریم مه‌عروف) ده‌یکات.\nئاکۆ، یه‌کێکه له‌و چیرۆکنوسانه‌ی ئاره‌زووی به خۆ دووباره کردنه‌وه نییه، له چیرۆکه‌کانیدا په‌یوه‌ندیه‌کی بابه‌تیانه‌ی له‌گه‌ڵ خوێنه‌رانی خۆیدا دروست کردووه، خوێنه‌ری خۆی له‌مسه‌ری بابه‌تێکه‌وه ده‌بات بۆ بابه‌تێکی ته‌واو جودا له هه‌مان چیرۆکدا و به چنینه دراماییه‌که‌یدا ده‌یگه‌ڕێنێت، به‌بێ ئه‌وه‌ی ئه‌و خوێنه‌ره‌ی هه‌ست به ماندوێتی بکات ده‌بێته به‌شێک له‌و کاراکته‌رانه‌ی (ئاکۆ که‌ریم مه‌عروف) پێمانی ئاشنا ده‌کات.\nهه‌رچه‌نده ته‌مه‌نی چیرۆک کورته به‌ڵام ناتوانرێت نکوڵی له‌و ڕاستیه بکرێت که چیرۆکنوسه‌کانی کورد توانیویانه هه‌نگاوی گه‌وره بنێن له‌و بواره‌دا به شێوه‌یه‌ک سه‌رسامی لای خوێنه‌رانیان جێبهێڵن.\nئایا چیرۆکی کوردی توانیویه‌تی خوێنه‌ری ڕژد بۆخۆی دروست بکات؟\nوه‌ڵامی ئه‌م پرسیارانه و ژماره‌یه‌ک پرسی تریش له به‌رنامه‌ی (ژیان له فه‌رهه‌نگدا) یه:


دەرهێنانی پاسپۆرت لە هەرێمی كوردستان ڕاگیرا – تۆڕی میدیایی خەڵک\nدەرهێنانی پاسپۆرت لە هەرێمی كوردستان ڕاگیرا\n2018/07/15 - 6:42 PM\nڕاگرتنی هێڵەكانی ئینتەرنێت لە عیراق كاری پاسپۆرتی لەسەرجەم پارێزگاكانی عیراق ڕاگرتووە، بەڕێوبەری پاسپۆرتی سلێمانیش لە ڕێگەی (خەڵك)ەوە داواكاریەك ئاڕاستەی هاوڵاتیان دەكات.\nعەمید سالار عەبدوڵا، بەڕێوبەری پاسپۆرتی سلێمانی بە (خەڵك)ی ڕاگەیاند، ڕاگرتنی هێڵەكانی ئینتەرنێت لەسەرتاسەری عیراق بۆتە هۆی ئەوەی نەتوانرێت لە هیچ پارێزگایەك پاسپۆرت بۆ هاوڵاتیان دەربهێنرێت.\nوتیشی، “كاری پاسپۆرتی پارێزگاكانی عیراق بە سلێمانی-شەوە لەگەڵ ناوەند لە ڕێگەی ئینتەرنێتەوە دەبێت، بۆیە ئەمڕۆ ئێمە لە سلێمانی نەمانتوانی هیچ پاسپۆرتێك بۆ هاوڵاتیانی خۆمان دەربكەین، ئەمەش بەوجۆرە دەمێنێتەوە تا ئەوكاتەی هێڵی ئینتەرنێت دەكەوێتەوە كار”.\nلە ڕێگەی (خەڵك)یشەوە عەمید سالار عەبدوڵا داوای لە هاوڵاتیان كرد، “بۆ دەرهێنانی پاسپۆرت ئەرك نەكێشن و سەردانمان نەكەن تا ئەو كاتەی بەدواداچوون بۆ هاتنەوەی هێڵی ئینتەرنێت بكەن، ئەوكات دەتوانن سەردانمان بكەن”.\nئەو ژنەی لەلایەن برا و مامیەوە تەقەی لێكرا پۆلیس ڕزگاری كرد\nمەترسی لەسەر بڕینی مووچەی فەرمانبەرانی هەرێم هەیە


من تۆمەتبارت دەكەم: "راستی لە ڕەوتایە و هیچ شتێك ڕايناگرێت"\nTuesday, 11.17.2020, 17:28\nساڵى ١٨٩٤ دەسەڵاتی گەندەڵی فەرەنسای ئەو سەردەمە بە نارەوایی و نادادپەروەرانە و ئەنجامی رق و کینەیان بەرامبەر بە جولەکە، ئەفسەرێکی جولەکەیان بەناوی (ئەلفرێد دریفوز) نارەوا بە خیانەتکاری لە بەرژەوەندی ئەڵمانیا تاوانبارکرد. پاش دادگاییکردنێکی ڕوکەشی و ناڕەوا لە دوڕگەی شەیتان خرایە زیندانەوە. هەر وەک چۆن ئەمرۆ بە ناڕەوا چالاکوانان تاوانبار دەکرێن و بە پلانی شەیتانانە دەخرێنە زیندانی شەیتان لەدەفەری بادینان. سەرباری جیاوازی سەردەم، هەمان کردار بە ئەخلاق و شێوازی دەسەڵاتە زۆردارەکان دوبارە و چەندبارە دەبنەوە. بەرامبەر ئەو ناڕەواییەی لە دریفوز کرا، ناڕەزایەکان نەگەیشتنە ئەو ئاستەی خەڵك و شەقام بگرێتەوە، بەڵکو بووە هۆکاری بزوتنەوەیەکی لەبەرچاوی مێژویی رۆشەنبیران، ئەو روداوەش ئەو ڕاستیەیان پێشان دا کە رۆشنبیری تەنها نوسین نییە، بەڵکو هەڵوێستی بوێریە. ڕۆشنبیر ئەو مرۆڤەیە کە بەبێ بەرژەوەندی خۆی بیربکاتەوە و لێکدانەوەو هەڵوێستی وردی هەبێت بۆ دەوروبەرەکەی. بتوانێت بەشدار بێت لە پڕکردنەوەی کەموو کورتیەکان.\nگەر ئاورێك لە مێژوی رۆشەنبیران بدەینەوە، دەبینین رۆشەنبیر لە هەڵوێستی دور لە بەرژەوەندیە تایبەتیەکانەوە سەریهەڵداوە. کاتێک ئەو ئەفسەرە جولەکەیە بە ناڕەوا تاوانباردەکرێت، رۆژنامەنوسێک بەناوی (زولا) هەڵوێستی توند وەردەگرێت بەرامبەر ئەو زوڵمە ، کە زۆر بە قورسی لەسەر خۆی دەکەوێت. کۆمەڵێک نوسین لە لاپەڕەی یەکەمی رۆژنامەکانی پاریس دژ بەدەسەڵات بڵاودەکاتەوە بە مانشێتی (من تۆمەتباردەکەم!)، وەکو پیشاندانێکی کورتی ڕووی دەسەڵات کە چۆن و بە چ شێوازێك بیانەوێ کەسانێکی دیاریکراو تۆمەتبار بکەن.\nچەندین نوسەرو رۆژنامەنوس هاتنە پاڵ زولا و هەڵوێستیان وەرگرت، لەڕێگای نوسین و لێدوانەکانیەوە دژ بە نادادپەروەری ئەو سەردەمە. ئەمەش بۆتە تێڕوانینێك کە بە سەرهەڵدانی رۆشەنبیری مۆدێرن لەقەڵەم بدرێت. وەهەرەوها بە یەکەمین هەڵوێستی لەبەرچاوی رۆشەنبیران و تێگەیشتنێکی تەندروستی ڕۆشن و بەهەڵوێست لە مێژوی رۆشەنبیراندا ناسراوە، کە خۆی لە خۆیدا بە هەڵوێستی مرۆیی و ئەخلاقی پێناسە دەکرێت دژ بە نادادپەروەری ئەو سەردەمەی دەسەڵات، ئەو جۆرە نادادپەروەریەی کە ئەمڕۆی دەسەڵاتی کوردی ڕێچکەی گرتووە. زولا تەنها بەمە نەوەستایەوە، بەڵکو هەمیشە ئەم ڕستە فەرەنسیەی دوبارە دەکردەوە؛\n``La vérité est en marche, et ne rien l’arrétera’ ``\n"راستی لە ڕەوتایە و هیچ شتێك ڕايناگرێت"\nزۆر لە رۆشەنبیرەکانی ئەو سەردەمە بە زولایان دەوت ئەوەی تۆ هەوڵی بۆ دەدەیت بە هیچ ئەنجامێك ناگات و نایەتەدی. ئەم ڕستەیەش بۆتە ڕستەی خوازراوی دەسەڵات، کە رۆژانە بەسەر دەمی زۆر لە تاکەکانی کۆمەڵگای کوردستانەوەیە، دەتوانین بڵێین، هەندێکیان بە هۆی ناهۆشیاریانەوە و هەندێکیان بە مەبەستی هەڵهاتن لە بەرپرسێتی و هەوڵ و تێکۆشان بۆ بەجێهێنانی ئەرکە ئەخلاقیەکانیان . ئاستی هۆشیاری هەندێك جار یان لە هەندێك هەلومەرجا نەگاتە ئەو ئاستەی ڕاستیەکان ببینێت، بەڵام چاوەڕوانیەکان لە کەسانی ڕۆشنبیر زۆر زیاترە. چاوەڕوانی لە رۆشەنبیران بە ئەخلاقی بوونە، ئەوەش لەهەڵویستا دەردەکەوێت، هەلوێستی بوێرانەش دروستکەری رۆشەنبیرانە. رۆشەنبیر لە واقعی روداوەکاندا درووست دەبێت، بەتایبەتی لە ناوەندی واقیعە نامۆڕاڵی و نادادپەروەریەکان. ئەوە واقعی نادادپەروەری ململانێی ئاینی بوو کە فۆڵتێر بیری رۆشەن بووە وهەڵوێستی بەرامبەر بە کەیسی (کالاس) ی بە ناڕەوا تاوانبارکراو نەبەردانە دەربڕی. کاتێک کالاس بە نارەوا لەنێوان ململانێی پرۆتێستانەکان وکاتۆلیکەکان تاوانبار کرا بەوەی کورەکەی خۆی کوشتوە ،لەکاتێکدا کوڕەکەی کاڵاس بە ویست و بە دەستی خۆی ژیانی بەجێهێشتبو، کالاسیان بە نارەوا لە سێدارەدا.\nفۆڵتیر وەك کاردانەوەیەکی نەبەردانە بەرامبەر ئەم تاوانە پڕ بە دەنگ هاواری دەکرد: "با لەم ڕوداوە پڕ تاوانکاری و ناڕەوایە وانەیەک وەربگرین، وانەیەك کە ئیتر هەرگیز رێگا نەدرێت نادادپەروەری بەناوی ئاین و رقەوە دەسەڵات و ناڕەواییمان بەسەردا بسەپێنێ". ئەم کەیسە و ڕوبەڕوبونەوانە کە ڕوداوەکانی رۆژانەی ئەو نوسەرانە بوو خرایە سەر گۆڤار و ڕۆژنامەکان و پەنجەیان دەخستە سەر زامەکانی تاکەکان و کۆمەڵگاکەیان. هەر ئەوەش بووە ئاوێنەیەك بۆ پیشاندان و هیوادان بۆ بنیاتنانی سیستەمێکی ئازادیخوازو دادپەروەری ئەمرۆی رۆژئاوا. هەڵوێست و ئەرکەکان دروست بوونی رۆشەنبیرانمانن پیشان دەدات، کە بونە رۆشەنبیر بە چ مانایەکە و رۆشەنبیر کێیە؟. ئەرکی رۆشەنبیر ئەوەنییە کە تەنها لاپەڕەی گۆڤار و ڕۆژنامە و ماڵپەرەکان پڕ بکەنەوە و خۆیان نمایش بکەن، بەڵکو پێویستەخ خاوەنی سەرنج و هەڵوێستی بێلایەن و بوێرانە بن لەسەر روداوەکانی ناو ئەو زێدەی تیایدا دەژین. ئەرکە مۆراڵیەکانی ئەوەیە لە هەوڵدابێت لەڕێگای پێنوسەکەیەوە ئازاری سەرکوتکراوە بێدەسەڵاتەکان بگەیەنێت بە ڕای گشتی، بیکاتە هاوارێك و بە گوێی هەموانیا بدات. پێویستە رۆشەنبیرو رۆژنامەنوسان گۆڤارو رۆژنامەکان پر بکەنەوە بە روداوەکان، نوکی پێنوسەکەیان بکەن بە چاوی دەسەڵاتدارانی ناڕەوادا. هەرگیز دەرفەت نەدەن بەوەی بە زەبرو دیکتاتوریەت ماف خوراوان تاوانبار بکرێن، دەسەڵاتێک کە هیچ بەهایەکی نەهێشتوتەوە بۆ ئۆرگانەکان و دەسەڵاتەکانی دادپەروەری، ئیتر بە چ رەوت و یاسایەك دەکرێت لە سەپاندنی دادپەروەریی زمان وەردات؟. یاساکانیان تەنها وەک ئامرازی "من تۆمەتباردەکەم" بەکاردێنێت، بەناوی منم ئەو دەسەڵاتە کوردیەی کە تەنها بێکەسان و بێپشتیوان و هەژاران و کەسانی بەهەڵوێست تاوانباردەکەم.\nرۆشەنبیر کەسێك نیە کە نانی دەسەڵات بخوات. مەحاڵە لەئیستای ئەوروپاش رۆشەنبیرێك بە شانوباڵی دەسەڵاتدا هەڵبدات. ئەوەی زۆر جێگای سەرنج و گاڵتە جاڕیە، هەندێك لە نوسەرانی کورد کە لە ماڵپەرەکانی دەسەڵات و ماڵپەڕە سێبەریەکان و بەناو بێلایەنەکاندا دەردەکەون و ووتار دەنوسن، گەر ککۆی وتارەکانیان کۆ بکەینەوە لە بازنەی یەک بیرۆکەدا دەخولێنەوە؛ باس کردنی نەهامەتیەکان بە شێوازێکی گشتگیری، بەبێ جورئەتی ناو هێنانی کەسانی پشت و هۆکارەکانی نەهامەتیە لە ژمارە نەهاتوەکان. بە بێ بوێری بەرگریکردن لە تاك و توێژ و چینە لاوازو ماف خوراوەکان .هەمیشە هۆکارەکان دەخەنە دەرەوەی بازنەی دەسەڵاتی کوردی، یان لایەنێك تاوانباردەکەن کە دژ و بەربەرەکانێی لایەنەکەی خۆیانە. لە زۆر بواریشدا دەسەڵات دەیانهێنێتە پێشەوەی ماڵپەڕەکانیان، بەو مەبەستەی وا پێشان بدات کە دەسەڵاتیش دژ بە رۆشەنبیران نیە و ڕویەکی کراوەی هەیە. بەڵام هیچ سیناریۆیەك و هیچ ئەکتەرێکی بەناو ڕۆشنبیر ناتوانێت ڕویەکی پەسەند بداتە سیستەمی دەسەڵات و سیستەمی ناڕەوای دەسەڵات و نوێنەرانی دەسەڵات. یەک ریزی رۆشەنبیرانی خاوەن هەڵوێست و بوێر مەحال نییە، بەپێچەوانەوە ئەمرۆ لەهەموو سەردەمێکدا زیاتر پێویستیەکە کە دوبارە وەک سەردەمی زۆلا و فۆڵتیرو رۆژنامەنوسان و رۆشەنبیرانی ئەو سەردەمە، ئەرکێکی میژویی سەردەمە کە رۆشەنبیرانی کوردستان هەڵویستی بوێرانەیان دەرببڕن بەرامبەر بە نادادپەروەریەکانی دەسەڵات. زنجیرە هەڵوێست وەربگرن بۆ داکۆکی لە ماف و ئازادی لاوازەکان و ماف خوراوان، کە زۆربەی کۆمەڵگاکەمان دەگرێتەوە. ڕوبەڕوبونەوەی تاوانبارکردنی نا ڕەوای وەک کەیسی رۆژنامەنوسانی بادینان، کە دەسەڵات بە ناڕەوا تۆمەتباریان دەکات پێویستی بە یەکدەنگی و یەك هەڵوێستیە و ئەرکێکی ئەخلاقییە.\nکاتی ئەوەیە کە خاوەن هەڵوێستان دژ بە چەمکی تاوانبارکردنەکانی ئازادیخوازان ڕوبەڕوی دەسەڵاتە پێشێلکارەکەی کوردستان بوەستنەوە و ڕۆژانە ئەم دروشمە نەمرەیان بەڕودا بەرز بکەنەوە؛\n"چەند بە ناڕەوایی تۆمەتباریان بکەیت! هەمیشە راستی لە ڕەوتایە و هیچ هێزێك ڕايناگرێت".\nئەرشیفی (سۆزان سەعید)ی نووسەر\nکۆمەڵگای کوردی و مۆرال و خۆشبەختی\nکۆرۆنا و گەشتێك بە ناخی خۆمانا\nمۆراڵی هونەر لەنێوان پێڵاوەکانی نازم و تابلۆکەی


نەرمەکاڵایەکی کوردی بۆ ناردنی کورتەنامە بۆ ژمارەکانی ڤایبەر بڵاوکرایەوە – کەی ئای تی ئێن\nئەپ و نەرمەکاڵا 15, نیسان 2018\nنەرمەکاڵایەکی کوردی بۆ ناردنی کورتەنامە بۆ ژمارەکانی ڤایبەر بڵاوکرایەوە\nلە ڤایبەردا کورتەنامە بازرگانییەکان کە بۆ ڕێکلام بە کاردەهێنرێن لەلایەن کۆمپانیاکانەوە دەنێردرێن بۆ ژمارەکانی ئەو تۆڕە و بەمەش کاری بازرگانی ئەم کۆمپانیایانە دەگاتە زۆرترین خەڵک. دیارە هەموو کۆمپانیاکان دەتوانن ئەم ڕێگەیە بەکاربهێنن، بەڵام بۆ ناردنی ئەم کورتەنامانە ڕەزامەندی کۆمپانیای ڤایبەر پێویستە و کار و سیستەمی تایبەتی هەیە کە بەردەستن. هەر بۆ ئەم مەبەستە ئەمجارە سیستەم و نەرمەکاڵایەکی کوردی بۆ ئەم کارە بڵاوکرایەوە و تێیدا دەتوانیت کورتە نامە بۆ ژمارەکانی خەڵک لە ڤایبەر بنێریت و کار و چالاکی بازرگانی خۆت بە خەڵک بگەیەنیت. وەستاندن و ڕێگەپێدانی ئەم سیستەمە لەلەیان بەکارهێنەرانی ڤایبەرەوە خۆیان دەبێت.\nئەم نەرمەکاڵایە ئێستا بەردەستە و بەرهەمی کۆمپانیایەکی کوردییە و لە بەکارهێنان ئاسانە. کاری نەرمەکاڵاکە بریتییە لە دروستکردنی ژمارەیەکی هەڕەمەکی (کە خۆت دەینوسیت) و پاشان نوسینی نامەکەت و بارکردنی وێنەیەک بۆ نامەکە، بەم شێوەیە ئەم نامەیە بۆ ژمارە هەڕەمەکییەکان کە لە ژمارەکەی سەرەتاوە دەستپێدەکات دەڕوات و بە بەکارهێنەرانی ڤایبەر دەکات.\nئێستا لە نەرمەکاڵاکە دەتوانیت ناو و لۆگۆی کۆمپانیای خۆت لە سیستەمی ڤایبەر بە بڕەپارەیەک تۆمار بکەیت و تایبەتمەندی کورتەنامە ڤایبەر بۆ ڕێکلامی بازرگانی بە هۆی ئەم نەرمەکاڵایەوە بە خۆڕایی بنێریت. بۆ زانینی زۆرتر بینەری ئەم ڤیدیۆیە بن:\n[su_youtube url=”https://www.youtube.com/watch?v=KfOIllzT6e4&t=60s” width=”500″ height=”300″]\nبەستەری داگرتنی نەرمەكاڵاکە\nتاگەکان ئەپ و نەرمەکاڵا ریکلام ڤایبەر کۆمپیوته‌ر نەرمەکاڵا


کۆریای باکوور ڕاپۆرتی دەزگای وزەی ئەتۆمی نێودەوڵەتی سەبارەت بە بەرنامە ناوەکییەکەی ڕەت دەکاتەوە\nنوێنەری کۆریای باکوور بۆ نەتەوە یەکگرتووەکان کیم سۆنگ\nکۆریای باکوور لە نەتەوە یەکگرتووەکان ڕاپۆرتی ساڵانەی دەزگای وزەی ئەتۆمی نێودەوڵەتی ڕەت کردەوە و دەزگاکەی بە پێشێلکردنی یاسا نێودەوڵەتیەکان تۆمەتبار کرد و وتی " بوکەڵەیەکە لەلایەن ڕۆژئاواوە دەجوڵێنرێت."\nنوێنەری کۆریای باکوور لە نەتەوە یەکگرتووەکان کیم سۆنگ وتی " شاندی کۆریای باکوور بەتەواوەتی ئەم ڕاپۆرتە ڕەت دەکاتەوە. دەزگای وزەی ئەتۆمی نێودەوڵەتی کە بێلایەن نیە تەنها ئامڕازێکە لەدەستی وڵاتانی ڕۆژئاوادایە."\nجەختیشی لەوە کردەوە " کۆریای باکوور هەرگیز پەیوەندی لەگەڵ دەزگای وزەی ئەتۆمی نێودەوڵەتیدا دروست ناکات هەتاوەکو دەزگاکە بێلایەن نەبێت."\nسەرۆکی دەزگای وزەی ئەتۆمی نێودەوڵەتی ڕافائیل گرۆسی وتی " چالاکیە ناوەکیەکانی کۆریای باکوور هێشتا جێی نیگەرانین."\nوتیشی " بەردەوامبوونی بەرنامەی ناوەکی ئەم وڵاتە پێشێلکردنی ئاشکرای بڕیارەکانی ئەنجومەنی ئاسایشە و ئەمەش جێی داخە." هەروەها داوای لە کۆریای باکوور کرد " تەواوی بەرپرسیارێتیەکانی جێبەجێ بکات کە ئەنجومەنی ئاسایش بۆی دیاریکردووە."


21/04/18 مانچێستەر یونایتد 2 - 1 تۆتێنهام هۆتسپێر بینینی ڕووداوەکان زانیاری زیاتر لەسەر ئەم یارییە\n30/04/18 تۆتێنهام هۆتسپێر 2 - 0 واتفۆرد بینینی ڕووداوەکان زانیاری زیاتر لەسەر ئەم یارییە\n05/05/18 وێست برۆمیچ ئالبیۆن 1 - 0 تۆتێنهام هۆتسپێر بینینی ڕووداوەکان زانیاری زیاتر لەسەر ئەم یارییە\n09/05/18 تۆتێنهام هۆتسپێر 1 - 0 نیوکاسڵ یونایتد بینینی ڕووداوەکان زانیاری زیاتر لەسەر ئەم یارییە\n26/07/18 ڕۆما 04 : 05 تۆتێنهام هۆتسپێر زانیاری زیاتر لەسەر ئەم یارییە\n01/08/18 تۆتێنهام هۆتسپێر 02 : 35 میلان زانیاری زیاتر لەسەر ئەم یارییە\n04/08/18 گیرۆنا 21 : 00 تۆتێنهام هۆتسپێر زانیاری زیاتر لەسەر ئەم یارییە\n11/08/18 نیوکاسڵ یونایتد 13 : 30 تۆتێنهام هۆتسپێر زانیاری زیاتر لەسەر ئەم یارییە\n2018/2019 2017/2018 2016/2017 2015/2016 2014/2015 2013/2014 2012/2013 2011/2012 2010/2011 2009/2010 2008/2009 2007/2008 2006/2007 2005/2006 2004/2005 2003/2004 2018/2019 2017/2018 2016/2017 2015/2016 2014/2015 2013/2014 2012/2013 2011/2012 2010/2011 2009/2010 2018/2019 2017/2018 2016/2017 2015/2016 2014/2015 2013/2014 2012/2013 2011/2012 2010/2011 2009/2010 2008/2009 2018 2017 2016 2018/2019 2017/2018 2016/2017 2010/2011 2018 2017 2016 2015 2014 2013 2012 2016/2017 2015/2016 2014/2015 2013/2014 2012/2013 2011/2012 2008/2009 2007/2008 2015 2015 2015\nپ. گازانیگا 26 years old 0 0\nهـ. لۆرێس 31 years old 0 0\nڤۆڕم 34 years old 0 0\nت. ئاڵدەرڤیرێلد 29 years old 0 0\nس. ئاوریێر 25 years old 0 0\nب. دەیڤز 25 years old 0 0\nد.ڕۆس 28 years old 0 0\nیـ.ڤێرتۆنغێن 31 years old 0 0\nک. ئێریکسن 26 years old 0 0\nم. دێمبێلێ 31 years old 0 0\nئێ. دایەر 24 years old 0 0\nئێریک لامێلا 26 years old 0 0\nلوکاس مۆرا 25 years old 0 0\nم. سیسۆکۆ 28 years old 0 0\nهـ. کەین 24 years old 0 0\nلۆرێنتی 33 years old 0 0\nهیونگ-مین سۆن 26 years old 0 0\nجامی خولی ئینگلتەرا ئینگلتەرا 4\nCommunity Shield ئینگلتەرا 7


وێنە.. ڕووداوێكی هاتوچۆ لە گەرمیان ڕوویدا و بەهۆیەوە دوو كەس بریندار بوون – تۆڕی میدیایی خەڵک\nوێنە.. ڕووداوێكی هاتوچۆ لە گەرمیان ڕوویدا و بەهۆیەوە دوو كەس بریندار بوون\n2019/02/11 - 10:27 PM\nراگەیاندنی هاتوچۆی گەرمیان ڕایدەگەیەنێت: ڕووداوێكی هاتوچۆدا لەنێوان ئۆتۆمبێلێك و ماتۆڕسكیلێكدا سەرنشینێك و شۆفێری ماتۆڕسكیلەكە برینداربوون.\nراگەیاندنی هاتوچۆی گەرمیان لە لاپەڕەی فەڕمی خۆی لە تۆڕی كۆمەڵایەتی فەیسبووك بڵاویكردەوە، لەڕووداوێكی هاتوچۆدا لەنێوان ئۆتۆمبێلێك و ماتۆڕسكیلێكدا سەرنشینێك و شۆفێری ماتۆڕسكیلەكە برینداربوون.\nراگەیاندنی هاتوچۆی گەرمیان ڕوونیكردووەتەوە ، ئەمشەو لەسەر جووت سایدی بازاڕ بۆ كەلاری كۆن لە شەقامی شەهید محەمەد شاسوار ئۆتۆمبێلێكی جۆری بیجۆ و ماتۆڕسكیلێك پێكیاندادا بەهۆیەوە شۆفێر و سەرنشینی ماتۆڕسكیلەكە برینداربوون.\nهەروەك ئاماژەبەوەدراوە، لەئێستادا بەمەبەستی وەرگرتنی چارەسەر لە نەخۆشخانەی فریاكەوتنی شەهید هەژارن، لێكۆڵینەوە لەڕووداوەكە لەلایەن تیمەكانی هاتوچۆوە دەستی پێكردووە.\nهۆشداری دەدرێتە هاووڵاتیانی سنوری دیالە\nیاسای بودجەی گشتی عیراق چووە بواری جێبەجێكردنەوه\n2020/09/25 - 11:30 AM\nخەلًَك- بەشی هەواڵ\nمەسرور بارزانی سەرۆكی حكومەتی هەرێمی كوردستان ڕایدەگەیەنێت، ریفراندۆم سەلماندی كە گەلی كوردستان ئازادی دەوێت.\nئەمڕۆ هەینی مەسرور بارزانی لە تویتێكیدا لەسەر تۆڕی كۆمەڵایەتی (تویتەر) ڕایگەیاند:”لەمڕۆدا بە شانازییەوە يادی ريفراندۆمی سەربەخۆیی دەكەینەوە كە گوزارشت بوو لە خواستی میللی و سەلماندی گەلی كوردستان ئازادی دەوێت و چاوی لە هێنانەدی مافە ڕەواكانی بڕیوە بەشێوەی ئاشتی و دیموكراتی”.\nپێشتر مەسعود بارزانی بە بۆنەی یادی سێ ساڵەی ریفراندۆمەوە ڕایگەیاندبوو، گەلی كورد ناچەمێتەوە.\nلە 17ی ئەیلولی 2017 لە هەرێمی كوردستان ریفراندۆم كرا بۆ جیابوونەوە لە عیراق و دامەزراندنی دەوڵەتی سەربەخۆی كوردستان، زۆرینەی هەرەزۆری خەڵكیش لە پرۆسەكەدا دەنگیاندا بۆ سەربەخۆیی، بەڵام بەغدا وەك سزا فڕۆكەخانەكانی هەرێمی داخست و هێرشێكی سەربازی كردە سەر ناوچە جێناكۆكەكان.\nخەلًَك- بەشی هەواڵ مەسرور بارزانی سەرۆكی حكومەتی هەرێمی كوردستان ڕایدەگەیەنێت، ریفراندۆم سەلماندی كە گەلی كوردستان ئازادی دەوێت. ئەمڕۆ هەینی مەسرور...


هه‌ینی داهاتوو چاره‌نووسی ریال مه‌درید و مانچێسته‌ر سیتی و چێلسی له چامپیۆنزلیگ یه‌كلا ده‌كرێته‌وه – یاریگا سپۆرت\nHome/هه‌واڵه‌كان/خوله‌كانی ئه‌وڕوپا/چامپیۆنزلیگ-یۆرۆپالیگ/هه‌ینی داهاتوو چاره‌نووسی ریال مه‌درید و مانچێسته‌ر سیتی و چێلسی له چامپیۆنزلیگ یه‌كلا ده‌كرێته‌وه\nدوایی ئاشكرا كردنی ناوی پاڵه‌وانه‌تییه‌كی نوێ، هه‌ینی داهاتوو چاره‌نووسی ریال مه‌درید، مانچێسته‌ر سیتی و چێلسی له چامپیۆنزلیگ ئه‌م وه‌رزه یه‌كلا ده‌كرێته‌وه، كه هه‌رسێ یانه له‌گه‌ڵ پاریس سانجێرمان گه‌یشتوونه‌ته قۆناخی پێش كۆتایی.\nئه‌مڕۆ جۆسێپ مۆله‌ر، ئه‌ندامی لێژنه‌ی بڕیاردان له یوێفا به ئاژانسی رۆیته‌رزی راگه‌یاندووه، هه‌ینی داهاتوو چاره‌نووسی ریال مه‌درید، مانچێسته‌ر سیتی و چێلسی یه‌كلا ده‌كرێته‌وه، كه ئه‌گه‌ر له‌سه‌ر بڕیاره‌كه‌یان سوور بن و به‌شداری خولی سوپه‌ر لیگ بكه‌ن، ئه‌وانه هه‌رسێ یانه راده‌گیرێن و له چامپیۆنزلیگی ئه‌م وه‌رزه دوور ده‌خرێنه‌وه.\nسه‌رچاوه‌كه باسی له‌وه كردووه، ئه‌گه‌ر ئه‌و سێ یانه‌یه رابگیرێن، پاریس سانجێرمان وه‌كو تاكه ركابه‌ری ئه‌م وه‌رزه‌ی چامپیۆنزلیگ ده‌مێنێته‌وه و ده‌بێته پاڵه‌وان.


شەقام بێزارە و داوای چارەسەردەكەن | دەزگاى زارى کرمانجى\nمحەمەد باڵەك-سۆران: گوزەرێك بەناو شاردا دەكەین و دەپرسین ئاخۆ خەڵكی لە چی بێزارن، خواستی ئەوان چیە و داواكاری چی دەكەن، لەم كابیەنیە، زاری كرمانجی لە ریپۆرتاژێكی مەیدانی دا هاووڵاتیان دێنێتە دووان و ئەوانیش لە رێگەی زاری كرمانجی داواكاری و خواستەكانیان دەگەیێننە لایەنی پەیوەندی دار و خوازیارن لەمەو دوا ئاوڕێكی جددی لەخەڵكی كوردستان و شاری سۆران بەتایبەتی بدرێتەوە.\nلە مەیدانی كرێكاران وەستاوە بە ملپێچێك خۆی پێچاوەو زوو زوو مژێك لەجگەرەكەی دەستی ئەدات لێی چومە پێش و پرسیم تاچەند لەم ژیانە ڕازیت، لەچی شتێ بێزاری عیماد ئەنوەر بەم شێوەیە بۆ زاری كرمانجی گووتی" ژیان هەمووی بێزارییە، مرۆڤ تاقەتی ژیان كردنی نەماوە و تەواو لەخۆی بێزارە، عیماد بە نیگەرانیەوە دەڵێت" كرێچیم و كرێكاری دەكەم زۆر جار پارەی كرێی خانووم پێ دابین ناكرێت، كرێی خانوو زۆر گرانە و تا ئێستاش حكومەت هیچ رێگایەكی نەگرتۆتەبەر بۆ كەمكردنەوەی نرخی كرێی خانوو، ڕۆژانە لەگەڵ بانگی بەیانی دێمەوە دەرەوە، سێ ڕۆژ جارێك ئەگەر ئیشێكم دەستكەوێت، ئەویش نازانم نە بیدەم بە مەسروفی ماڵ یان بۆ كرێی خانوو بەشێكی دابێنم یان بیدەمە منداڵەكانم، بەڕاستی هەموو ڕۆژێك ئەمرین و ئەژینەوە، ژیان زۆر سەختە و تاقەتی لەبەر بردووین، هیوادارین حكومەتی هەرێمی كوردستان، چاوێك بە گوزەرانی ئەم خەڵكەدا بخشێنێت و ئەوانەی هەژار و كرێ چین یەكەی نیشتەجێبوون مان بۆ دابین بكات، یان هەر نەبێ نرخێك بۆ كرێی خانوو دابنێ و خاوەن موڵكەكان ئاگادار بكاتەوە لەو بڕەی دانراوە زیاتر وەر نەگیرێت".\nزانا كەریم دانیشتووی سۆرانە و ئەو بێزاری خۆی لە گرانی نرخ و جیاوازی نرخی كەلوپەل لە دووكانەكان دەردەبڕێت و بۆ زاری كرمانجی گووتی" كە دێیتە ناو بازاڕ بۆ كڕینی كەلوپەل و پێداویستی ئەبێ چەندین دوكان بگەڕێیت تا لە نرخەكەی دڵنیابیتەوە، بەداخەوە نرخی شتەكان لە دوكانێك بۆ دوكانێكی تر جیاوازی هەیە و هەندێكیان بێویژدانانە شتەكانیان ئەفرۆشن، زانا زیاتر دەشڵێت" لە دوكانێك جۆرە فاسۆلیایێكم كڕی بە 3500 دینار كەچی چەند دووكانێك چومە خوارەوە، بە 2750 دینار بوو، ئاخر بۆ فەقیرێك 750 دینار زۆرە، ئەم دوكاندارە ڕۆژی ئەگەر پێنج 750 دیناری زیاد وەربگرێ ئەكاتە نزیكەی 40000 دینار، ئەمە جگە لەوەی نرخەكانی كەلوپەل بەگشتی گرانە و خەڵكیش ئەو دەستەلاتەی نیە، داواكارین لایەنی پەیوەندی دار بەدوا داچونێك بكات و نرخی بازاڕ یەكسان و جێگر بكەن".\nبێ كارەبایی یەكێكی ترە لەو گرفتانەی شەقامی نیگەران كردووە و هاووڵاتیان بەدەست بێ كارەباییەوە دەناڵێنن، ئەردەوان مەحمود، هاووڵاتیێكی تری دانیشتوی گەڕەكی شەهیدانی شاری سۆرانە دەڵێت" لە دوای راپەڕینەوە تاكو ئێستا نەتوانراوە سەرەتایی ترین مافی هاووڵاتی كە پێدانی كارەبایە دابینبكرێت و كێشەی كەمی كارەبا چارەسەر بكرێت، ئاخر لەكوێی دوونیا كارەبا بەم جۆرەیە؟.\nئەردەوان لە درێژەی قسەكانی دا ئەوەشی گووت" ئەگەر نموونە بە شارەكانی ڕۆژهەڵات بهێنینەوە لەبەر ئەوەی نرخی بەنزین گران بوو، ئەوان رژانە سەر شەقام، ئەمە لە كاتێكدایە ئەوان هەم كارەبا و هەم سوتەمەنیان بە بەردەوامی هەیە، عێراقێك كە لەڕووی كانزا و نەوت لەپێش ئێران بێت، كەی ڕەوایە كارەبای بەم جۆرەبێت، خۆ ئەگەر نرخی بەنزینەكەشی بەراورد كەی بەنرخی ئێمە هێشتا بەنزینی ئێمە گرانترە، خراپی كوالێتیەكشی هەر باس مەكە، مەبەستی قسەكانم ئەوەیە، چ هۆكارێك وایكردووە نەتوارێت كارەبامان بۆ دابینبكرێت، داواكارم لە سەرۆكی حكومەت و سەرۆكی هەرێم كێشەی كارەبا لە كوردستان چارەسەر بكرێت.\nلەبەر دەرگای سەنتەری ئاسیا وەستاوە و هاتۆتە نۆرینگەیەك ئەو دەڵێت" پارەم قەرز كردووە هاتومەتە دكتۆر بۆ چارەسەری ئەمە قسەكانی شەماڵ مەحمودە، شەماڵ هاووڵاتیەكی دانیشتوی دەوروبەری شاری سۆرانە و بەنیگەرانیەوە باس لەوە دەكات" كاتێ سەردانی نەخۆشخانەكان دەكەیت دكتۆرەكان بایەخێكی ئەوتۆ بە نەخۆشەكان نادەن، ئەگەر بایەخێكیش هەبێت، ئەوا دەرمان لەنەخۆشخانە دەست ناكەوێت، كاتێكیش دێتە نۆرینگە تایبەتەكان، دكتۆر جۆرێكی تر مامەڵەت لەگەڵ دەكەن".\nشەماڵ سەبارەت بەجۆر و كوالێتی دەرمان دەڵێت"زۆری دەرمانەكان نرخەكانیان گرانن و كەرتی تەندروستی لە كوردستان بەگشتی وێرانەو داواكارین لە وەزیران و ئەندامانی كابینەی نوێی حكومەت ئاوڕێكیش لەكەرتی تەندروستی بدەنەوە".\nدابەش نەكردن و گرانی سوتەمەنی بۆتە گرفتێكی تروو هاووڵاتیان بەدەستیەوە دەناڵێنن، هاووڵاتی وشیار سلێمان، ئاماژە بەوەدەكات" سالانە بەر لەهاتنی وەرزی سەرما خەمی نەبوونی سوتەمەنی یەخەمان دەگرێت و لەبەر سەرماو كەمی سووتەمەنی ئەناڵێین، زۆرم پێ سەیرە ئێمە ژێر زەوویمان هەمووی نەوتە، كەچی ئەبێ بۆ نەووت بناڵێنین یاخوود نەوتی ووڵاتانی بێگانەی وەك توركی و ئێرانی بكڕین، وشیار زیاتر دەڵێت" لەسەر حكومەت پێویستە میكانزمێك رێك بخات و بەر لەهاتنی وەرزی سەرما سوتەمەنی دابەشبكات بەتایبەت لە ناوچە شاخاویەكان، ئەگەر توانای دابەشكردنیشی نەبێت، ئەوا با نەووت لەبازاڕ هەرزان بكات و نەهێڵن بەگران بفرۆشرێت، ئێستا نەوت بەرمیلێكی بە 130000 دینارە، ئاخر لەم بێكاری و موچەكەمیە، ئەم پارەیە چۆن پەیدا دەكرێت؟، من كرێچیم و كرێی خانوم 135000 دینارە، لە دوكانێك شاگردم مانگی 355000 هەزار وەرەگرم، دوو منداڵم قوتابین، ئێستاش كەمێ سومەتەمنیم هەیە و هێشتا بەشی ئەم ساڵم وەرنەگرتووە، پێمناڵێن چۆن و لەكوێ ئەم پارەیە پەیدا بكەم بۆ كڕینی سووتەمەنی؟، بۆیە داواكارم لەحكومەتی هەرێم و سەرۆكی ئەنجومەنی وەزیران خەمێك لەم هاووڵاتیە بەش مەینەتانە بخۆن و لەم تەنگەژە و ناڕەحەتیە ڕزگارمان بكەن.


ئاژانسی ده نگو باسی کوردستان: لایەنگرانی پ ک ک لە باشوور\nله شه‌ڕ و پێکدادانه‌کانى شه‌وى رابردوو له سێ قۆڵى کانتۆنى کۆبانێ (60) ئه‌ندامى چه‌ته‌کانى داعش کوژران و (3) تانکى چه‌ته‌کانیش تێکشکێندراون .\nبه پێى زانیارییه‌کان، هێرشى گروپه چه‌ته‌کانى داعش له دژى هه‌رێمى کۆبانێ له سێ قۆڵه‌وه به سه‌ختى به‌رده‌وامه . شه‌وى رابردوو شه‌ڕڤانانى YPG و YPJ له دژى بنکه و باره‌گاکانى گروپه چه‌ته‌کانى داعش له گوندى بێخدیکێ له رۆژهه‌ڵاتى کانتۆنى کۆبانێ چالاکییه‌کیان ئه‌نجامدا و له ئاکامدا زیاتر له (60) ئه‌ندامى چه‌ته‌کانى داعش کوژران و (2) تانکیش تێکشکێندراو و تانکێکى دیکه‌ش گورزى به‌رکه‌وت.\nهه‌روه‌ها شه‌ڕڤانانى YPG له گونده‌کانى دوغیرمان، بۆراز و ده‌ربازانێى رۆژئاواى کۆبانێ تانکێک و دوو ئۆتۆمبیلى هه‌ڵگرى دۆشکاى چه‌ته‌کانیان تێکشکاند و ژماره‌یه‌کى زۆر له چه‌ته‌کان کوژران.\nگوندى ده‌ربازان، ئه‌یلچاخ و گردى زاگرۆسى رۆژئاواى کۆبانێ له‌لایه‌ن چه‌ته‌کانى داعشه‌وه تۆپباران ده‌کرێت. هه‌روه‌ها راگه‌یه‌ندرا که چه‌ته‌کانى داعش له رۆژئاواى چه‌مى فرات له‌به‌رامبه‌ر به گوندى دوغیرمان و بۆراز تانکێکیان جێگیر کردوه و گونده‌کان تۆپباران ده‌که‌ن\nله لایه‌ن ئاژانسی ده نگو باسی کوردستان ajansknews kl. ۶/۲۹/۱۳۹۳ ۰۵:۲۴:۰۰ قبل‌ازظهر


شانۆ وەك مەزارێك - بنکەی روناکبیریی گەلاوێژ :: Gelawej\nشانۆ وەك مەزارێك\nشانۆ Mar 27, 2020\nشەهید نەدیم، پاکستان - لە ئینگلیزییەوە: ڕزگار حەمە ڕەشید\nشانازییەکی گەورەیە بۆ من کە پەیامی ڕۆژی جیهانیی شانۆ بۆ ساڵی ٢٠٢٠ بنوسم. زۆرتر هەستێکی خۆ بەکمبینینە، بەڵام لەهەمان کاتدا بیرکردنەوەیەکی دڵهەژێنە کە شانۆی پاکستانی و خودی پاکستان، لەلایە ئەنیستیتۆی نێونەتەوەیی شانۆوە، کاریگەرترین و نمایندەترینی جەستەی شانۆی جیهانیی لە ڕۆژگاری ئەمڕۆماندا، ددانیپێدانراوە. ئەم شانازییە ڕێزلێنانیشە بۆ ئایکۆنی شانۆ و دامەزرێنەری شانۆی ئاجۆکا و هاوژینم کە دوو ساڵ لەمەوبەر کۆچی دوایی کرد مەدیحە گەوهەر(١). گرووپی ئاجۆکا(٢) لە ڕێگەیەکی دوور و سەختەوە، ڕێك لە شەقامەوە بۆ شانۆ هات. بەڵام دڵنیام، ئەمە چیرۆکی زۆر گرووپی شانۆیە. سەوڵلێدان هەرگیز بێگرێ و ئاسان نییە، هەمیشە ململانێیە.\nمن لە وڵاتێکەوە هاتووم کە زۆرینەی موسوڵمانن، کە چەندین دیکتاتۆری میلیتاری بەخۆیەوە بینیوە، هێرشە ترسناکەکانی مەزهەبییە توندڕەوەکان و سێ جەنگ لەگەڵ هندستانی هاوسێمان، لەگەڵ ئەوانەی کە مێژوو کەلەپووری هاوبەشی هەزاران ساڵەمان بەیەکەوە هەیە. ئەمڕۆش ئێمە هێشتا لەو ترسەدا دەژین کە جەنگی یەکلاکەرەوە لەگەڵ برا دوانەییە هاوسێکەمان هەڵگیرسێت، تەنانەت جەنگی ئەتۆمیش، چونکە هەردوو وڵاتەکە خاوەنی چەکی ئەتۆمین.\nهەندێ جار ئێمە بە گاڵتەوە دەڵێین "کاتە خراپەکان کاتی باشن بۆ شانۆ". ئەو بەرەنگاریانە کەم نین کە دەبێت ڕوویان لێبکرێت، یان ئەو ناکۆکییانەی کە دەبێت ئاشکرا بکرێن، یان ئەم هەلومەرجەی ئێستاکە دەبێت ژێرەوژوور بکرێت. خۆم و گرووپە شانۆییەکەم "ئاجۆکا" وا بۆ ٣٦ ساڵ دەچێت بەسەر ئەو گوریسە توندوتۆڵەدا هەنگاو دەنێین. بەڕاستی گوریسێکی توندوتۆڵ بوو: بتوانیت هاوسەنگی لەنێوان دروستکردنی کاتی خۆش و فێرخوازیدا ڕابگریت، لەنێوان گەڕان و فێربوون لە ڕابردووەوەو ئامادەکاری بۆ داهاتوو، لەنێوان دەربڕینی داهێنەرانەی ئازاد دا و بەرەوڕووبوونەوە سەرکەشەکان لەگەڵ دەسەڵات دا. لەنێوان تەنگژەی کۆمەڵایەتی و گەشەی دارایی شانۆدا، لەنێوان هەوڵی دەستڕاگەیشتن بە جەماوەر و بوون بە ئەزموونکاردا. لەوانەیە کەسێك بڵێت شانۆکار دەبێت جامباز بێت، جادووگەر بێت.\nلە پاکستان دابڕانێکی ئاشکرا هەیە لەنێوان پیرۆز و پۆخەڵدا. بۆ پۆخەڵەکە هیچ جێگایەك بۆ پرسی ئایینی بوونی نییە، بۆ پیرۆزەکەش هیچ ئەگەرێك بۆ دیبەیتی کراوە یان ئایدیای نوێ بوونی نییە. لە ڕاستیدا، دەزگای کۆنزێرڤەتیڤ(پارێزکار) هونەر و فەرهەنگ لە دەرەوەی سنووری (یارییە دینییەکان) دادەنێت. بەو پێیە گۆڕەپانی گەمە بۆ هونەرەکانی پێرفۆرمانس وەکو پێشبڕکێی بەربەست تێپەڕاندنی لێهاتووە. سەرەتا دەبێت متمانەکانیان وەك موسوڵمانێکی باش و هاوڵاتی گوێڕایەڵ بسەلمێنن، هەروەها دەبێت هەوڵ بدەن ئەوە جێگیر بکەن کە سەما و مۆسیقا و شانۆ لە ئیسلامدا "ڕێگەپێدراوە". ژمارەیەکی زۆر لە موسوڵمانە وردبینەکان ڕاڕا بوون لەوەی هونەرەکانی پێرفۆرمانس لەئامێز بگرن، هەرچەندە ڕەگەزەکانی سەما و مۆسیقا و گۆرانی لەگەڵ ژیانی ڕۆژانەیاندا تێکەڵ بووە. ئیتر ئەوکاتە ئێمە خلیسکاینە ناو فەرهەنگێکی لاوەکییەوە کە توانای ئەوەی هەبوو دینی و دونیایی بەیەکەوە بخاتە سەر هەمان سەکۆی شانۆ.\nلە هەشتاکاندا، ئەوکاتەی دەسەڵاتی پاکستان بەدەست سوپاوە بوو، ئاجۆکا لەلایەن گروپێك هونەرمەندی گەنجەوە سەرپێخرا، ئەو گەنجانە لە ڕێگەی شانۆیەکی سیاسی و کۆمەڵایەتی جەربەزە و ناڕازییەوە بەرەوڕووی دەسەڵاتی دیکتاتۆری بوونەوە. ئەوەیان بۆ دەرکەوت کە تووڕەیی و ئازار و هەستەکانیان لەلایەن کەسێکی سۆفییەوە (٣) گوزارشتی لێکراوە کە نزیکەی ٣٠٠ ساڵ لەمەوبەر ژیاوە. ئەویش شاعیرە سۆفییە مەزنەکە "بوڵڵا شا" بوو (٤). ئاجۆکا ئەوەی بۆ دەرکەوت کە دەتوانێت گوتاری سیاسی هەژێنەر لە ڕێگەی شیعرەکانی ئەوەوە دروست بکات، ڕووبەڕووی دەسەڵاتە سیاسییە گەندەڵەکان و دەزگا مەزهەبییە دەمارگیرەکان ببێتەوە. دەسەڵاتەکان دەتوانن قەدەغەمان بکەن یان دوورمان بخەنەوە، بەڵام ناتوانن ئەوە بەرامبەر شاعیرێکی سۆفی ناسراوی وەك بوڵڵا شا بکەن. ئێمە ئەوەمان بۆ دەرکەوت کە ژیانی بوڵڵا شا وەك شیعرەکانی ڕادیکاڵ و دراماتیك بووە، ئەمەش لە سەردەمی ژیانی خۆیدا فتوا و دوورخستنەوەی بۆ پێشهێناوە. ئیتر من "بوڵڵا"م نوسی، شانۆنامەیەك دەربارەی ژیان و خەباتی بوڵڵا شا. بوڵڵا، وەك ئەوەی بە خۆشەویستییەوە لەلایەن جەماوەری باشووری ئاسیاوە ئاماژەی بۆ کراوە، سەر بە شاعیرە سۆفییە پەنجابییە سوننەتیەکان بوو کە لە ڕێگەی شیعر و پراکتیکەکانیانەوە، چاونەترسانە ڕووبەڕووی دەسەڵاتە ئیمبراتۆریەکان و ئایینزادە دیماگۆجییەکان دەبوونەوە. بە زمانی خەڵک و دەربارەی ئامانجەکانی جەماوەر شتیان دەنوسی. لە مۆسیقا و سەمادا، ڕێچکەی دەستەبەرکردنی پەیوەندییەکی ڕاستەوخۆیان لەنێوان مرۆڤ و خودادا دۆزییەوە و نێوەندکارە دینییە قۆڵبڕەکانیشیان بەنەفرەت کرد. ئەوان دژی جیاوازی جەندەر و چین وەستانەوە و بە سەرسوڕمانەوە لەم هەسارەیە، وەك دیاردەیەکی دەسەڵاتی باڵا ورد دەبوونەوە. ئەنجوومەنی هونەری لاهۆر سکریپتەکەی ئێمەی، بە پاساوی ئەوەی ئەوە شانۆنامە نییە بەڵکو تا ڕاددەیەك بایۆگرافییە، ڕەتکردەوە. بەڵام کاتێك شانۆگەریەکە لە هۆڵێکیتر نمایشکرا "ئێنیستیتۆی گۆتە" بینەرەکان بینییان و تێیگەیشتن و خۆشحاڵبوون بەو سیمبۆلیزمەی لە ژیان و شیعرەکانی شاعیری جەماوردا هەیە. ئەوان دەیانتوانی بەتەواوی ژیان و سەردەمەکەی بوڵڵا بناسن و هاوشێوەیی لەگەڵ ژیان و سەردەمەکەی خۆیاندا ببینن.\nئەو ڕۆژە لە ٢٠٠١دا جۆرێکیتری شانۆ لەدایك بوو. مۆسیقای پەرستگایی قەووال(٥)، سەمای سۆفییانەی دامەل(٦)، ووتنەوەی هۆنراوەی ئیلهام بەخش، تەنانەت گۆرانییە سرووتبەخشەکانی زیکریش(٧) بوون بە بەشێك لە نمایشەکە. گرووپێك لە سیخەکان(٨)، کە بۆ بەشداریکردن لە کۆنفرانسێکی پەنجابییەکاندا هاتبوونە شارەکەوە و سەرێکیان لە هۆڵەکە دابوو تا نمایشەکە ببینن، لە کۆتاییدا سەر شانۆکەیان داگیرکرد، بەگریانەوە باوەشیان بە ئەکتەرەکاندا دەکرد و ماچیان دەکردن. لەدوای دابەشبوونی هیندستانەوە (٩) ساڵی ١٩٤٧ کە بووە هۆی دابەشبوونی پەنجاب بەسەر هێڵی گرووپەکاندا، ئەمە یەکەمجار بوو سیخەکان لەگەڵ موسوڵمانە پەنجابییەکاندا لەسەر هەمان شانۆ کۆببنەوە. بوڵڵا شا لای ئەوانیش بەهەمان شێوەی موسوڵمانە پەنجابەکان خۆشەویستە: لای سۆفییە مەزهەبگەرا باڵاکان و گرووپە دابەشبووەکانیش. دوابەدوای ئەم نمایشە لەیادنەکراوە، گەشتی بوڵڵا شا بۆ هیندستان دەستی پێکرد. بە گەشتێکی نایاب دەستی پێکرد بۆ بەشە هندییەکەی پەنجاب. "بوڵڵا" بە درێژایی و پانی هیندستان نمایش کرا، تەنانەت لەو کاتانەشدا کە تەنگژەکانی نێوان ئەو دوو وڵاتە زۆر چڕ دەبووەوە و لەو شوێنانەشدا کە بینەرەکان یەك ووشەی پەنجابیشیان نەدەزانی بەڵام هەموو ساتێکی نمایشەکەیان خۆشدەویست. کاتێك دەرگاکان بەڕووی دایەلۆگی سیاسی و دیبلۆماسیدا یەک بەدوای یەکدا دادەخران، دەرگای هۆڵەکانی شانۆ و دڵی جەماوەری هیندستان تەواو بەکراوەیی مابوونەوە. لە کاتی گەشتەکانی ئاجۆکا لە ٢٠١٤ دا بۆ بەشە هندستانییەکەی پەنجاب، دوای چەندین نمایش کە لەلایەن هەزارن گوندنشینەوە بە گەرمی پێشوازی لێکرا، پیاوێکی پیر هات بۆ لای ئەو ئەکتەرەی ڕۆڵی سۆفییە مەزنەکەی دەگێڕا. پیاوە پیرەکە کوڕێکی گەنجی لەگەڵدا بوو. "دۆخی ئەم کوڕەزایەم زۆر خراپە، بەیارمەتی دەتوانیت دوعایەکی بۆ بکەیت". ئەکتەرەکە بە سەرسوڕمانەوە وەڵامی دایەوە، " باباجی (١٠)، من بوڵڵا شا نیم، من تەنیا ئەکتەرێکم ڕۆڵی ئەو دەبینم." پیاوە پیرەکە دەستیکرد بەگریان و وتی، "تکایە دوعا بۆ کوڕەزاکەم بکە، دەزانم ئەگەر بۆی بکەیت ئەو چاك دەبێتەوە". ئێمە پێشنیارمان بۆ ئەکتەرەکە کرد کە ئەو ئاواتەی پیاوە پیرەکە بهێنێتە دی. ئەکتەرەکە دوعایەکی بەسەر کوڕە گەنجەکەدا خوێند. پیاوە پیرەکە ئاسوودە بوو. بەر لەوەی بڕوات ئەم ووشانەی بە ئەکتەرەکە گوت: "کوڕم، تۆ ئەکتەر نیت، ڕۆحنشینی بوڵڵا شایت، ئاڤاتارەکەی (١١) ئەویت". لەناکاو کۆنسێپتێکی تەواو نوێی نواندن و شانۆ هاتە ناو ئێمە، ئەوەی کە ئەکتەر دەبێتە ڕۆحنشینی ئەو کارەکتەرەی بەرجەستەی دەکات.\nلەماوەی ١٨ ساڵی گەشتەکانمان لەگەڵ "بوڵڵا" ، ئێمە دیقەتی هەڵوێستەکردنی هاوشێوەمان دەدا لەلایەن بینەرێکەوە کە بێباك دەهاتە پێشچاو، ئەوانەی پێرفۆرمانسەکە بۆیان تەنیا چێژبینین یاوەخود ئەزمونێکی ئاوەزبزوێن نییە، بەڵکو بەیەکگەیشتنێکی ڕۆحانی گیانبزوێنە. لە ڕاستیدا ئەو ئەکتەرەی ڕۆڵی ماستەری سۆفی "بوڵڵا شا" ی دەگێڕا، بەقووڵی کەوتبووە ژێر کاریگەری ئەو ئەزمونەوە، خودی خۆی بوو بە شاعیرێکی سۆفی و لەو کاتەوە دوو کۆمەڵە شیعری بڵاوکردۆتەوە. ئەو ئەکتەرانەی لەو بەرهەمەدا بەشدار بوون ئەوەیان درکاند کە کاتێك نمایشەکە دەستپێدەکات، وا هەستدەکەن ڕۆحی بوڵڵا شا لە نێویانە و ستەیجەکەش وەک ئەوە وایە هەڵکشابێت بۆ ئاستێکی بەرزتر. ڕۆشنبیرێکی هندی ئەم ناونیشانەی دابوو بە نوسینێکی خۆی دەربارەی نمایشەکەمان: "کاتێك شانۆ دەبێتە مەزار".\nمن کەسێکی ڕۆشنبیرم و ئارەزووی من بۆ سوفیزم زیاتر فەرهەنگییە. من زیاتر حەزم لە لایەنە هونەری و نمایشکارییەکەی شاعیرە پەنجابییە سوفییەکانە، بەڵام بینەرەکانم، لەوانەیە توندڕەوو دەمارگیر نەبن بەڵام هەڵگری باوەڕێکی ئایینی پاراون. دۆزینەوەی چیرۆکی وەكو ئەوەی بوڵڵا شا، کە لە هەموو کەلتورەکاندا زۆر هەیە، دەتوانێت ببێتە پردێك لەنێوانی ئێمەی شانۆکاران و بینەرە نەناسراو بەڵام بە جۆشوخرۆشەکاندا. بەیەکەوە دەتوانین ڕەهەندە سپیریچوالەکانی شانۆ بدۆزینەوە و پردەکانی نێوان ڕابردوو ئەمێستا بونیاد بنێین، بمانگەیەنێتە دواڕۆژێك کە ئامانجی هەموو کۆمەڵگاکانە؛ ئیماندار و بێباوەڕ، ئەکتەر و پیاوی بەساڵاچوو وە کوڕەزاکانیشیان.\nهۆکاری ئەوەی من چیرۆکی بوڵڵا شا و دۆزینەوەی ئەم جۆرە لە شانۆی سوفی خۆمان باس دەکەم ئەوەیە کە ئێمە کاتێك لەسەر شانۆ نمایش دەکەین، هەندێجار فەلسەفەی خۆمان دەربارەی شانۆ و ڕۆڵمان وەك پێشەنگی گۆڕانکاری کۆمەڵایەتیمان لەگەڵ خۆماندا هەڵگرتووە و بۆ ئەنجامدانی ئەمە، ژمارەیەکی زۆری جەماوەرمان پشتگوێخستووە. لە تێکەڵبوونماندا بە سەرکەشییەکانی ئەمێستاوە، خۆمان لە ئەگەرەکانی ئەزمونێکی زۆر کاریگەری سپیریچوال بێبەش دەکەین کە شانۆ دەتوانێت دەستەبەری بکات. لە جیهانی ئەمڕۆدا کە سەرلەنوێ دەمارگیری و ڕق و توندوتیژی سەریهەڵداوەتەوە، ئاشکرایە نەتەوەکان دژی نەتەوەکان هاندەدرێن، ئیماندارەکان دژی ئیماندارەکانیتر شەڕ دەکەن و کۆمەڵگاکان دژی کۆمەڵگاکانیتر ڕقئەستوور دەکرێن... لەهەمانکاتدا منداڵان لە بەدخۆراکیدا دەمرن و دایکانیش لەکاتی منداڵبووندا بەهۆی نەبوونی خزمەتگوزاری تەندروستی گونجاوەوە دەمرن و هەروەها گەشانەوەی ئادیۆلۆژیا دوژمنکارییەکان. هەسارەکەمان قووڵتر و قووڵتر بە کلایماتیک و کارەساتی کلایماتیکدا ڕۆدەچێت و کەسێك دەتوانێت گوێی لە دەنگی ناڵەی غاری ئەسپەکانی چوار سوارچاکەکەی ئەپۆکالیپس بێت (١٢). ئێمە پێویستمان بە پتەوکردنەوەی توانای سپیریچوالمان هەیە؛ پێویستمان بەوەیە شەڕێك لە دژی بێباکی و دۆشدامان و ڕەشبینی و تەماح و بێباکی بەرامبەر ئەم هەسارەیەی لەسەری دەژین هەڵگیرسێنین. شانۆ ڕۆڵیکی هەیە، ڕۆڵێکی شکۆداری هەیە لە چالاكکردن و سەرپێخستنی مرۆڤایەتیدا تا خۆی لە خلۆربوونەوە بەرەو چاڵ هەستێنێتەوە. دەتوانێت ستەیجەکە، شوێنی نمایشەکە بەرز بکاتەوە بۆ شتێکی پیرۆز.\nلە باشووری ئاسیا، ئەکتەرەکان بەر لەوەی پێبخەنە سەر ستەیجەکە، بە ڕێزێکی زۆرەوە دەستی لێدەدەن. ئەمە ترادسیۆنێکی لەمێژینەیە هی ئەو کاتەی سپیریچواڵ و فەرهەنگ ئاوێزانی یەک ببوون. کاتی ئەوە هاتووە ئەو پەیوەندییە لێکئاڵاوەی نێوان هونەرمەند و بینەران، ڕابردوو وە داهاتوو بەدەست بهێنرێتەوە. دەتوانرێت دروستکردنی شانۆ بکرێتە ڕوداوێکی پیرۆز و ئەکتەرەکانیش ببنە بەرجەستەکەری ڕوحی ئەو ڕۆڵانەی دەیگێڕن. شانۆ هونەری نواندن بۆ ئاستێکی بەرزتری سپیریچوال بەرز دەکاتەوە. شانۆ توانای ئەوەی هەیە ببێتە مەزار و ئەو مەزارەش ببێتە پانتاییەك بۆ نمایش.\n١/ مەدیحە گەوهەر (١٩٥٦ – ٢٠١٨): دەرهێنەری شانۆ و ئەکتەر و فەمەنیست و دامەزرێنەری شانۆی ئاجۆکا. هەڵگری بڕوانامەی ماستەر لە کۆلێژی ڕۆیاڵ هاڵۆوی لەندەن، هەروەها لە لایەن حکومەتی پاکستانەوە مەدالیای تایبەتمەندیی و خەڵاتی شازادە کڵازی لەلایەن هۆڵەنداوە پێبەخشراوە.\n٢/ شانۆی ئاجۆکا: لە ١٩٨٤دا دامەزراوە. ووشەی ئاجۆکا لە پەنجابیدا بەمانای هاوچەرخ دێت. هەگبە شانۆییەکەی بابەتەکانی تۆلێرانسی ئایینی و ئاشتی و توندوتیژی جەندری و مافەکانی مرۆڤ لەخۆ دەگرێت.\n٣/ سۆفیزم: نەریتێکی سۆفییانەی ناو ئیسلامە کە لەڕێگەی ئەزمونی ڕاستەوخۆی خوداوە بەدوای دۆزینەوەی ڕاستیی عەشقی یەزدانیدا دەگەڕێت. بەهۆی ئەوەوە زۆر بڵاوە کە بانگەشە بۆ برایەتییەکی جیهانی دەکات و دژی پراکتیزە دۆگماییە چەقبەستووەکانی فێرگە ئایینیەکانە. شیعری سۆفیانە کە زۆرتر لە مۆسیقادا بەرجەستە دەکرێت، گوزارشت لە یەکگرتنێکی سۆفییانە دەکات لەڕێگەی خوازەکانی ( میتافۆرەکانی) خۆشەویتی پۆخەڵەوە(ناپیرۆز).\n٤/ بوڵڵا شا ( ١٦٨٠ – ١٧٥٧): شاعیرێکی سۆفیستی پەنجابی کاریگەر کە بە زمانێکی سادە دەربارەی بابەتی فەلسەفی ئاڵۆز دەینوسی، ڕەخنەگرێکی سەرسەختی ئەرثۆدۆکسی ئایینی و نوخبەی دەسەڵاتداران بوو. بەتۆمەتی کافری لە شاری کاسور وەدەرنرا و ناشتنی تەرمەکەشی لە گۆڕستانی شارەکە ڕەتکرایەوە. لە نێو گۆرانیبێژە ئایینیەکان و فۆلکلۆرەکاندا زۆر ناسراوە. هەروەها لەلایەن کەسە ئایینیە جیاوەبووەکاندا ڕێزی تایبەتی بۆ دادەنرا.\n٥/ قەووالی: شیعری سۆفی ئایینی کە لە لایەن گروپێك گۆرانیبێژەوە پێشکەش دەکرا (قەوواڵەکان)، لە بنەڕەتدا لە مەزاری سۆفییەکاندا پێشکەش دەکرا، گوێگرەکانی دەگەیاندە حاڵەتی شاگەشکەیی.\n٦/ دەماڵ: سەمای شاگەشکە بوون لە مەزاری سۆفییەکان بە دەفلێدانەوە.\n٧/ زیکر: سروتێکی ڕیتمئامێزی ڕۆحانییە، سڵاوات لێدان و گەیشتن بە ڕوناکبوونەوەی سپیریچوال.\n٨/ سیخەکان: دواکەوتووانی ئایینی سیخ، لە سەدەی ١٥دا لە پەنجاب لەلایەن گورو نانەكەوە دامەزرا.\n٩/ دەوڵەتی ئیسلامیی پاکستان لە ساڵی ١٩٤٧دا لەنێو کوشتارگەی بەکۆمەڵی بێهاوتا و کۆچی بەکۆمەڵی هاوڵاتییاندا لە هیندستان جیاکرایەوە.\n١٠/ باباجی: ڕێزنواندنێکە بۆ کەسە بەتەمەنەکان.\n١١/ ئاڤاتار: بەپێی فەرهەنگی هیندۆ، ڕۆحنشین یان مانیفێستکردنی مامۆستایەکی ئاسمانی لەسەر زەوی.\n١٢/ چوار سوارچاکەکەی ئەپۆکالیپس لە کتێبەکەی جۆن ئۆف پاتمۆسدا بەناوی سرووش، دوا کتێبی پەیمانی نوێ، باسکراوە. لە زۆربەی گێڕانەوەکاندا وا لێکدراوەتەوە کە چوار سوارچاکەکە بە دوای یەکدا هێمان بۆ داگیرکاری، جەنگ، برسێتی، مردن.\nلینکەکانی ئەم وەرگێڕانە و ڤێرژنە کورتکراوەکەی و بایۆگرافیای شەهید نەدیم بە کوردی لە سایتی ITI:\nتەواوی پەیامەکەی شەهید نەدیم:\nبایۆگرافی شەهید نەدیم:\nله یه‌كه‌مین ساڵڕۆژى كۆچى دوایى نوسەری شانۆیی (کێچ)دا\nمۆنۆدرامای فڕین بەناو خۆڵەمێشدا نمایشدەکرێت


20/04/2020 339 جار خوێنراوەتەوە\nماددەی ئاسن لەخوێندا لەگەڵ هیمۆگڵۆبین یەکدەگرێت و هیزی هەڵگرتنی ئۆکسجینی پێدەدات.\nنیشانەکانی کەم خوێنی بەهۆی کەمی ماددەی ئاسنەوەوە:\n１-ڕەنگی منداڵەکە کاڵ ئەبێتەوە .\n２-منداڵەکە بێ تاقەت و کڕوزانەوەی زۆر ئەبێت.\n３-دڵی پەلە پەل ئەکات واتە خێراتر ئەبێت لە ئاسایی.\n４-کاریگەری لەسەر زیرەکی منداڵەکە ئەبێت.\n５-بێزوو (خواردنی ئەو شتانەی کەخواردن نین بۆ نمونە سەهۆڵ ؛گڵ و قور ؛ کاغەز)\nکام منداڵانە چاوەڕوانکراون کە تووشی کەمی ماددەی ئاسن ببن :\nا- ئەو منداڵانەی کە بە ناکامی لەدایک ئەبن(واتە پێش کاتی پێگەیشتن یان کاتی خۆیان تەواو بکەن).\nب- خواردنی شیری مانگا بەفرێشی یان بە دەبە پێش تەمەنی ۱ ساڵی بە تایبەتی ئەگەر خواردنی سەرەکی بێت.\nج- منداڵێک کە شیری دایکی بخوات و ئەگەر لەدوای ٦ مانگیەوە خواردن نەدرێت بە منداڵەکە ( لە پۆستێکی پێشووترماندا باسی ئەو خواردنانەمان کردوە کە بۆ تەمەنی ٦ مانگی گونجاوە)، بەتایبەتی ئە خواردنانە یان سیریلاک کە ماددەی ئاسنیان تێدا زۆرە.\nد- ئەگەر منداڵێک شیری قووتو بخوات و شیرەکە ماددەی ئاسنی تێدا نەبێت.\nباشترە هەموو منداڵێک لە تەمەنی ۱ ساڵیدا شیکاری تاقیگەیی بۆ کەمی ماددەی ئاسن بۆ بکرێت، ئەگەر منداڵەکە لەو گروپەی سەرەوە بوو کە زیاتر پێشبینی کراون بۆ تووشبون کەواتە ئەبێ پێش ئەو تەمەنە ئەو شیکاری تاقیگەییان بۆ بکرێت.\nماددەی ئاسنە بە شێوەی شرووب بۆ ماوەی ۳ مانگ ، بری رۆژانەی شروبەکە ئەبێ بەپێی کێشی منداڵەکە بێت وە لەلایەن پزیشکی پسپۆری منداڵان دیاری بکرێ.\nهۆکاری ئەوەی کە هەندێ منداڵ بەو چارەسەرەش باش نابن لەوەنەیە یەکێک لەم هۆکارانە بێت:\n１-منداڵەکە باش هەڵنەکات لەگەڵ دەرمانەکە واتە باش نەیخوات.\n２-بڕێکی کەمتر لەوەی کە پێویستە دەرمانەکەی پێ بدرێت.\n３-لەوەنەیە کێشەکە لە جۆری دەرمانەکە هەبێت.\n４-لەوانەیە کێشە لە هەڵمژینی دەرمانەکە هەبێت لە ڕیخۆڵەدا.\n５-لەوانەیە لەهەمان کاتدا خوێن بەربوونی شاراوە لە ڕێڕەوی هەرسدا هەبێت.\n６-لەوانەیە لەهەمان کاتدا هەوکردنی لە شوێنێکی تری جەستەدا هەبێت کەبۆتە هۆی نەبوونی وەڵام بۆ چارەسەرەکە.\n７-لەوانەیە لەهەمان کاتدا کەمی ماددەی تری هەبێت وەک ڤیتامی ب۱۲ ، یان فۆلیک ئەسید کە ئەوانیش ئەبنە هۆی کەم خوێنی.\n８-لەوانەیە دیاری کردنی هۆکاری کەم خوێنیەکە هەڵەبێت.\nئامادەکردنی دكتۆر پشدەر عبداللە اسماعیل\nبۆرد(دکتۆرا) لە نەخۆشیەکانی منداڵان و تازەلەدایک بووان


دکتۆر سامان فه‌وزی: پێشنیازی ده‌وڵه‌تی یاسا بۆ چۆنیه‌تی هه‌ڵبژاردنی کۆمیسیۆنی نوێی هه‌ڵبژاردن له لایه‌ن زۆربه‌ی لایه‌نه‌کانه‌وه ڕه‌تکراوه‌ته‌وه\nوا بڕیاره ڕۆژی پێنجشه‌ممه له په‌رله‌مانی عێراقدا ده‌نگدان له‌سه‌ر ئه‌گه‌ر و نه‌گه‌ری لێسه‌ندنه‌وه‌ی متمانه له‌کۆمیسیۆنی باڵای هه‌ڵبژاردنه‌کانی عێراق بکرێت.\nدکتۆر سامان فه‌وزی ئه‌ندامی په‌رله‌مانی عێراق له‌سه‌ر لیستی هاوپه‌یمانی کوردستانی ده‌ڵێت دیدوبۆچونی جیاواز هه‌ن له‌سه‌ر ئه‌م مه‌سه‌له‌یه که ئه‌ندامێکی لیستی ده‌وڵه‌تی یاسا ده‌ستی پێکرد و هه‌ندێک وای داده‌نێن یاریه‌کی سیاسیانه‌ی له پشته‌وه‌یه و هه‌ندێکیش ده‌ڵێن که ته‌نها کۆمیسیۆن نییه که‌م و کوڕی و هه‌ڵه‌ی تیادا بێت.\nدکتۆر سامان ده‌شڵێت له‌گه‌ڵ ئه‌وه‌شدا که لیستی ده‌وڵه‌تی یاسا به‌شێکه له هاوپه‌یمانێتی نیشتیمانی ، به‌لام له ناو ئه‌و هاوپه‌یمانێتیه‌شدا هێشتا پشتیوانیه‌کی ته‌واو نییه بۆ ئه‌و خواسته‌ی هاوبه‌ندی ده‌وڵه‌تی یاسا.\nله میانه‌ی وتووێژه‌که‌یدا له‌گه‌ڵ هاوکارمان به‌ڵین ساڵح ، دکتۆر سامان ده‌شڵێت ئه‌گه‌ر وه‌ک گریمانه‌یه‌ک متمانه له کۆمیسیۆن سه‌ندرایه‌وه ئه‌وا پێی وانییه کۆمیسیۆنی نوێ بتوانێت سه‌ربه‌خۆیی خۆی بپارێزێت.\nده‌توانن له ڕیی کلیککردنی ئه‌و فایله ده‌نگیانه‌ی سه‌ره‌وه‌ی ده‌سته چه‌پ گوێبیستی ته‌واوی گفت و گۆکه بن که ماوه‌که‌ی 14:55 خوله‌که.


کێ لە پشت کەمى و گرانبوونى نرخى غازەوەیە؟ | KURDPLAT\nکوردپلات 12/28/2020 04:24:00 ص ليست هناك تعليقات\nماوەى چەند رۆژێکە کەمى غاز و گرانى نرخەکەى لە بازاردا، بەشێکى زۆرى هاوڵاتیانى نیگەران کردووە، بەپێی زانیارییەکانیش ناکۆکی نێوان چەند بەرپرسێکى باڵاى یەکێتى لە پشت کەمى و گرانى نرخى غازەوەن.\nبەشێک لە غازفرۆشەکان دەڵێن، هۆکاری قەیرانەکە بۆ شەڕى نێوان ئەو کۆمپانیانە دەگەرێتەوە کە غاز دەهێنن بۆ شارەکان، بەشێکى دیکەشیان دەڵێن بەهۆی زۆری خواستی خەڵکە بۆ غاز لەم کاتەدا.\nبەپێی زانیارییەکان هۆکارى سەرەکى قەیرانی غاز لە هەرێمى کوردستاندا لەو کاتەوە سەریهەڵداوە، کە ئەو کۆمپانیایەی کاری دابینکردن و دابەشکردنی غازی دەکرد بەرپرسێکى باڵاى یەکێتى و کەسایەتییەکی دیاری لەپشتەوە بوو، بەڵام دواى تەواوبوون و هەڵوەشاندنەوەى گرێبەستەکەیان، ئەوا ئەم بەرپرسە رێگرە لەو کۆمپانیا نوێیە کە کارەکەى پێدراوە.\nکۆمپانیا نوێیەکە کێیە؟\nئەو کۆمپانیا نوێیەى کە گرێبەستەکەى لەگەڵ واژۆ کراوە بۆ دابینکردنى غاز بۆ شارەکانى هەرێم، سەر بە بەرپرسێکى تری باڵاى یەکێتییە لە سێ سەرۆکایەتییەکەى هەرێمى کوردستان.\nهاوکات قائیمقامى هەولێر رایگەیاند قەیرانى غاز بەهۆى ململانێی نێوان ئەو کۆمپانیایانەیە کە تەندەرەکانى دابەشکردنى غازیان لایە، بەبێ ئەوەى ناوى ئەو کۆمپانیایانە ئاشکرا بکات کە تۆمەتبارى کردن بە دروستکردنى قەیرانى غاز.\nبەوەش دەردەکەوێت کەمى غاز و گرانى نرخەکەى بۆ ناکۆکى نێوان ئەو چەند بەرپرسە دەگەڕێتەوە.\nدانا غاز بەرهەمهێنەرى غازە و لەرێی کارگەکانى پڕکردنەوەى بتڵى غازەوە، غاز بە هاوڵاتیانى هەرێمى کوردستان دەفرۆشرێت، رۆژانە پارێزگاى هەولێر پێویستى بە ١٣ بارهەڵگرى غازهەیە، پارێزگاى سلێمانیش پێویستى بە نزیکەى ١٣ بارهەڵگرى غاز هەیە، پارێزگاى دهۆکیش پێویستى بە شەش بارهەڵگرى غاز هەیە.


بارودۆخی ڕۆژئاوای كوردستان\nلەڕۆژی 2019/3/17 ئەنستیتۆی توێژینەوە و گەشەپێدان IRDK، دانیشتنێكی داخراوی لەسەر بارودۆخی ڕۆژئاوای كوردستان (كوردستانی سوریا) ئەنجامدا، كە ئامانج تێیدا دیراسەكردنی "دۆخی ناوخۆی كوردستانی سوریا لە دوای شەڕی داعش وە هەروەها پەیوەندیی حزبەكان و سیاسەتی پەیەدە وەكو حزبی حاكم و ئایندەی ڕوانگەی ئەو حزبە لە جۆری مامەڵەكردن لە گەڵ توركیا و سوریا و حزبەكانی دیكەی كوردستان و ئەنەكەسە و حزبەكانی دەرەوەی پەیەدە" بوو. لەو دانیشتنەدا بەڕێزان (سەڵاح بەدرەدین، د.حەكیم بەشار، د.فەرید سەعدون، غازی زێباری) بەشداربوون.\nلە دانیشتنەكەدا باس لە پەیوەندی زۆر نزیكی نێوان پەیەدە و پەكەكە كرا كە چۆن پەكەكە لە قەندیلەوە سەركردایەتی سیاسی و سەربازیی پەیەدە دەكات، ئەوەش وردە وردە خەریكە دەبێتە كێشەیەك لەناو كوردستانی رۆژئاوا، بە تایبەتی ناڕەزایی كورد بەرانبەر بە كاربەدەستانی پەیەدە كە لەلایەن پەكەكەوە نێردراون بەهۆی ئەوەی خەڵكی كوردستانی باكورن و هاتوونەتە ڕۆژئاوا، وە شارەزاییان لە كاروباری ناوخۆیی سوریادا نیە.\nوە باس لەوە كرا ئەگەری هەیە نارەزایەتی ناوچە عەرەبییەكانیش بەرانبەر بە فەرمانڕەوایی پەیەدە درووستبێت، وە لە ئەنجامدا، كێشە لە نێوان كورد و عەرەب لە كوردستاندا بنێتەوە. هەروەها باس لە كەموكوڕییەكانی حزبەكانی دەرەوەی پەیەدە كرا كە لە ئەنەكەسەدا كۆبوونەتەوە، وە باس لە سیاسەتی هەرێمی كوردستان بەرانبەر ڕۆژئاوای كوردستان و ئەو بەرپرسیارەتییەی لەو ڕووەوە دەكەوێتە سەرشانی هەرێمی كوردستان كرا. وە هەروەها باس لە سیاسەتی پەروەردە و خوێندن كرا كە بەشێوەیەكی نابەجێ لە ڕۆژئاوای كوردستان لە ڕوانگەی ئایدۆلۆژیای چەپی پەكەكە پەروەردەی كوردستان داڕێژراوەتەوە، وە زیانێكی زۆر بە ئاستی زانست و جۆری دانپێدانانی دەرەوە یان نێودەوڵەتی بەو خوێندنە دەگەیەنێت.\nتێكڕای ئەوانەی توێژینەوەیان لەوبارەوە پێشكەشكرد، پێیانوابوو سیاسەتێكی نزیك لەوەی كە لەگەڵ پەكەكە دەكرێت دەبێت لەگەڵ پەیەدەش بكرێت، دەبێت هەوڵبدرێت تێكگەیشتنی هاوبەش پەیداببێت، وە لەهەمان كاتدا ئامادەیی حزبەكانی ئەنەكەسە و ئەو حزبانەی لەدەرەوەی پەیەدەن، لە ناو سیاسەتی كردەییدا چ لە نێو ئاوارەكان یان كوردستانی سوریا زیاتر ببێت وە پتر بەپرسیارەتی هەڵگرن. وە باس لە ڕوانگەی توركیا و ئێران و سوریا و ڕووسیا و ئەمریكا بەرانبەر بە كێشەی كورد لە ڕۆژئاوای كوردستان كرا.\nدانیشتنێكی داخراوی لەسەر بارودۆخی ڕۆژئاوای كوردستان


داڵەھۆ یانە جەماوەرییەکەی پایتەختی سویدی دووچاری شکست کرد · Kurdsport\nدەستپێک/هەواڵ/داڵەھۆ یانە جەماوەرییەکەی پایتەختی سویدی دووچاری شکست کرد\nداڵەھۆ ئیراندوست-ی ناوەڕاستکاری لاوی کوردی لەیاری ئەمڕۆی یانەکەیدا لەخولی نایابی تۆپی پێی یانەکانی سوید (ئالسڤێنسکان)ی ساڵی ٢٠٢٠دا، توانی بەشووتێکی بەھێز کە بەقاچی چەپە ئاراستەی کرد، تۆڕی گۆڵی یانەی ئایک سۆلنا ستۆکھۆڵم بھەژێنێت و چوارەم بردنەوەی یەک لەسەریەکی خولەکە پێشکەشی یانەکەی بکات.\nئەمڕۆ ٣٠ی ئابی ٢٠٢٠ یانەی بی کەی ھێکن بەبەشداری سەرەکی ھەردوو ناوەڕاستکاری کورد (داڵەھۆ ئیراندوست و ئەحمەد یاسین) لەسەر یاریگای فرێندز ئەرینا لەشاری ستۆکھۆڵم و لەیارییەکانی ھەفتەی ١٨ی قۆناغی دووەمی ئالسڤێنسکانی یانەکانی سوید، بووە میوانی یانەی ئایک سۆلنا و سەرەنجامیش بەگۆڵێکی بێبەرامبەر یانە بەھێز و جەماوەرەکەی پایتەختی دووچاری شکست کرد، گۆڵەکەش بە واژووی داڵەھۆ-ی یاریزانی لاوی ھەڵبژاردەی لاوانی سوید بوو کە لەخولەکی ٥٧ی نیوەی دووەمدا تۆماریکرد و لەخولەکی ٧٨دا گۆڕانکاری پێکرا و لەخولەکی ٨٧یشدا ئەحمەد یاسین بەھەمان شێوە گۆڕانکاری پێکرا و برایە دەرەوەی یاریگا.\nبەم بردنەوە بەنرخەش کە چوارەم بردنەوەی یەک لەسەریەک بوو، یانەی ھێکن-ی داڵەھۆ-ی تەمەن ٢٢ ساڵ بە ٣٣ خاڵ لە ١٨ یاری (٩ بردنەوە، ٦ یەکسانبوون، ٣ دۆڕاندن) و (١٧-١٤ گۆڵ و +٣ گۆڵ) گەیشتە خانەی دووەمی ریزبەندی خولەکە.\nشایەنی باسە داڵەھۆ ئیراندوست-ی ناوەڕاستکاری لاوی کوردی یانەی ھێکن پاش کۆتاییھاتنی یارییەکانی ھەفتەی ١٨ی قۆناغی دووەمی خولی نایابی تۆپی پێی یانەکانی سوید (ئالسڤێنسکان)، خاوەنی ٥ گۆڵە لە ١٧ یاری و ١٣٣٨ خولەک یاریکردن و ٢ گۆڵیشی سازکردووە.\nبۆ بینینی ڤیدیۆی گۆڵەکە کلیک لەم لینکە بکەن


پەیامی پێشمەرگانی شار لە مەهاباد بەبۆنەی جێژنی نەورۆزەوە\n11:57 - 3 خاکەلێوه 2720\nبەبۆنەی جێژنی نەورۆز و هاتنی ساڵی ٢٧٢٠ی کوردی، پێشمەرگەکانی شار لە مەهاباد بە ورەیەکی پۆڵایین بەرەوپیریی ئەو جێژنە نەتەوەییەوە چوون و پیرۆزبایی خۆیان لە گەلی کورد و هەروەها کادر و پێشمەگەکانی حیزبی دێموکراتی کوردستان کرد.\nپێشمەرگەکانی شار لە مەهاباد لە چیا سەرکەشەکانی ''سەری مەیدانان'' بە هەڵکردنی ئاڵای پیرۆزی کوردستان و بە چەک و ڕەختی پێشمەرگانەوە وێڕای پیرۆزبایی جێژنی نەورۆز، ئامادەیی خۆیان بۆ هەر چشنە بڕیارێک دەبڕی.\nبەبۆنەی هاتنی ساڵی ٢٧٢٠ی کوردی، پێشمەگەکانی شار و ئەندامان و لایەنگرانی حیزبی دێموکراتی کوردستانی ئێران لە شار و ناوچە جیاجیاکانی کوردستان، بە بەڕێوەبردنی چالاکیی تەبلیغی و بڵاوکردنەوەی پەیام، بەرەوپیریی ئەم جێژنە نەتەوەییەوە دەچن و لەگەڵ ڕێبازی پڕ لە سەروەریی شەهیدان پەیمان نوێ دەکەنەوە.


کۆبونەوەی شورای ئەنترناسیونالی سۆسیالیست لە بارسەلۆنە دەستی بەکارەکانی کرد\nرێکەوتی٢٤ ی نوامبری ٢٠١٧ لە کاتالۆنیا – بارسەلۆنە کۆبونەوەی شوڕای ئەنترناسیونالی سۆسیالیست بەمیوانداریی حیزبی سۆسیالیستی کاتالۆنیا دەستی بەکارەکانی کرد.\nهەیئەتێکی حیزبی دێموکراتی کوردستان بەسەرپەرستی کاک مستەفا شەلماشی ئەندامی دەفتەری سیاسی و بەرپرسی دەرەوەی ولاتی حیزبی دێموکراتی کوردستان و هەروەها خاتوو گولالە شەرەفکەندی و مەولوود سوارە ئەندامانی رێبەری حیزب بەشداری ئەم کۆبونەوەیە بوون.\nلەچوارچێوەی پێداگری لەسەر سێ خاڵی بنەڕەتی سۆسیالیست ئەنترناسیونال واتە\nئازادی، بەرابەری و یەکدەنگبوونی سۆسیالیستەکان لەسەرتاسەری دونیا باسەکانی نوێنەرانی وڵاتانی جوراوجۆر لە ئەو سێ خاڵە وبنەما سەرەکیانە پێشکەش کرا.\nهەرکام لەبەرێزان جۆرج پاپاندریف سەرۆک و لویس ئەیالا سکرتێری ئەنترناسیونالی سۆسیالیست پێداگرییان لەسەر ئەوە کرد کە هێچ کۆمەڵگایەك سەرکەوتوو نابێ مەگەر ئەوەی کە هەموو ئەندامان و دانشتیوان خۆیان لە چارەنووسی سیاسی ئەو ولاتەدا ببینەوە.\nدەبێ حیزبە سۆسیالیستەکان سەرنج بدنە بەها سەرەکیەکانی سۆسیالیزم و بەکردەوە هەنگاوی بۆ هەڵبێنەوە.\nشایانی باسە کە لەدرێژە وتار پێشکەش کردن‌دا ئەوجار نۆرە گەیشتە مستەفا شەلماشی ئەندامی دەفتەری سیاسیی حیزبی دێموکراتی کوردستان و بەرپرسی دەرەوەی ولات.\nبەرێزیان لە باسەکانی‌دا قامکی خستە سەر چەند تەوەرێکی گرینگی کوردستان و ئێران و رۆژهەلاتی نێوەراست.\nناوبراو لە بەشی یەکەمی قسەکانی‌دا ئیشارەی بەپێشێلکاریەکانی کۆماری ئیسلامی کرد لەبواری مافی مرۆڤ و بەهێنانە بەرباسی چەند نموونە لەوبوارەدا کردەوەی دژی مرۆڤایەتیی کۆماری ئیسلامی لەقاودا.\nلەبەشی دوویەمی وتەکانی‌دا سەرنجی بەشداربووانی راکێشا بۆ ئەوکارەساتەی کە بەهۆی بومەلەرزەوە بەسەرپارێزگای کرماشان لەرۆژهەلاتی کوردستاندا هاتووەو، نەخشی کۆماری ئیسلامی لەبەهاناوەچوونی لێقەوماواندا خستە ڕوو.\nبەرێزیان ئیشارەی بەوە کرد کە کۆماری ئیسلامی خاوەنداریەتیی لەو خەلکە لێقەوماوە نەکردوەو بەگوێرەی پێویست بەهانایانەوە نەچووە، تەنانەت ویستویەتی قووڵای ئەو کارەساتە بشارێتەوەو رێگای بە راگەیاندن نەداوە بچێتە هەرێمەکەو بەرفراوانی کارەساتەکە نیشان بدات، وەك ئەوە دەچێ کە کۆماری ئیسلامی شتێکی بۆشاردنەوە هەبێت لەوناوچەیە و ڕێگەشی نەداوە کە کٶڕوکۆمەڵە نێونەتەوەییەکان فریای خەڵکی لێقەوماو بکەون.\nمستەفاشەڵماشی لەکۆتایی باسەکەی‌دا داوای لە ئەنترناسیونالی سۆسیالیست و کۆمەلگای نێونەتەوەی کرد کە لەئاوەدان کردنەوەی ناوچە بومەلەرزە لێدراوەکەدا یارمەتی دەر بن لەرێگای رێکخراوە نێونەتەوەیەکاندا، نەك لەرێگای کۆماری ئیسلامی .\nتەوەرێکی دیکە باسەکەی مستەفاشەڵماشی تەرخان کرابوو بۆ دەستێوەردانەکان و ئاژاوەگێریەکانی کۆماری ئیسلامی، لە وڵاتانی ناوچەکەدا، هەر لەعێراقەوە تاکو یەمەن، لەوچوارچێوەیەدا باسی لەرۆلی سەرەکی کۆماری ئیسلامیی ئێران کرد لەهێرش بۆسەرباشووری کوردستان.\nهەروەها لە کۆتای باسەکەی‌دا ئیشارەی بە کێشەکانی نێوان حکومەتی عێراق و هەرێمی کوردستان کردو ڕایگەیاند کە ریفراندۆم مافێکی بناغەیی هەرگەلێکەو لەو مەسەلەیەدا ڕەوا نیە گەلی کورد لۆمە بکرێت لەسەر ئەوەی کە ریفراندۆمی بەڕێوەبردوە، لەو پێوەندیەش ئیشارە بەوەکرد کە پێویستە ئەو کێشەیە لە چوارچێوەی دەستوری عێراقدا بەدابین کردنی مافەکانی گەلی کورد و لە ڕێگەی وتووێژ بەبێ دەستێوەردانی دەرەکیی چارەسەر بکرێت.\nلەم کۆبونەوەیەدا هەیئەتی حیزبی دێموکراتی کوردستان دیدارو چاوپێکەوتنیان لەگەل بەشێکی بەرچاو لەگەل بەرپرس و سکرتێر و نوێنەری حیزب و لایەنەکانی بەشدار لەکۆبونەوەیەکەدا بەڕێوەبرد.\nهەروەها راگەیەندراوی دەفتەری سیاسی لەمەر رووداوەکانی باشووری کوردستان و دێکۆمەنتی مافی مرۆڤ و پێشکەشی بە بەشێک لە ئەندامانی بەشداربوو کرا.\nهەروەها لە درێژەی کارەکانی ئەو کۆبوونەوەیە‌د ائێوارەخوانێك کاتژمێری ٧ی ئێوارە بۆ ٩ی شەو لەلایەن حیزبی سۆسیالیستی کاتالۆنیا بۆ میوانانی بەشدار لە کۆبونەوەی شوڕای ئەنترناسیونالی سۆسیالیست رێکخرا، لەم کۆبونەوەیەش دا دیدارو چاوپێکەوتن و لەگەل بەشێکی بەرچاو لە دۆستان و ئەندامانی ئیس ئای کرا.\nنوێنەرایەتیی حیزبی دێموکراتی کوردستان لە ئەنترناسیونالی سۆسیالیست\nبگه‌رێوه|ئەم بابەتە 278 جار بینراوە| بینێره| چاپ


نابڕێتەوە ئەم پەژارەی شوباتە و ئەم ڕاستە شەقامەی رێی نەجاتە\n02:14 - 01/02/2021\nچەند باسی بکەین ئەم خەمە کۆتایی نایەت ، ئەم پەژارەیە نابڕێتەوە. چونکە شریتەکە لێ نادەینەوە، چونکە کە لێشی دەدەینەوە لێی دەقرتێنین ، یان چاوی لێ دەنوقێنین و دواییش بۆی دەقوچێنین . ئێمە ھەمووجار خۆمان لە کۆی دیمەنەکە نەبان دەکەین . رۆژنامەکانمان ھەر ئەلبومی ناوەکانی خۆمان بەسەر دەکەنەوە و ھەر تەرمی شەھیدەکانی خۆمان دەنێژن و ھەر ئەلفابێتای سیانی خۆمان حونجە دەکەین و ھەر زامی سارێژنەبووی خۆمان دەلاوێنینەوە و ھەر زامی یەکتری دەکولێنینەوە.\nقەت رۆژێک بەدیار کۆی دیمەنەکەوە ، کۆی لیستی شەھیدەکانەوە ڕانەماین و ڕانەچڵەکین و ڕانەوەستاین، بۆیە ھەر رانەبووینەوە و لەخەوی غەفلەت بە خەبەر نەھاتینەوە.\nئێمە دوای ئەنفالیش بەڵێنی رەنگاورەنگی ئاشتبوونەوەی گشتیمان دا ، دوای ھەڵەبجە و کۆڕەویش وتمان چاک و باش ، برای شیریین و گشتمان یەکین و لەکین. دوای بەرەی کوردستانیش بەڕەیەکمان لە شکستی دەیان ساڵە دادڕی و کراسی نەدامەتمان کردەبەر ، دوایی وتمان تەنھا و تەنھا جەولەیەکی کورتی براکوژییەو ئیتر خوشک و برا لە سایەی یەک ئازار و یەک ئازادی دەحەوێنەوە. کەچی گێمی خوێن زۆری خایاند و کاتی زیادەشی برد و ھەر ئەو کاتانە سەرخەوێکمان شکاند کە پشووی جەنگاوەر سەری کردە سەرمان. دوای ئەم شوباتەش خوێن و خوێ و فرمێسک وا تێکەڵ بوون کە خەریک بوو نوێژی جەماعەت و گۆڕی بەکۆمەڵ بمانگرێتە خۆ.\nئەم شوباتە خەم و پەژارەی بە بەرچاوی دونیاوەبوو کە ئیتر عەیببوو ئەم عاری پەرتی وکەرتییە بمێنێتەوەو چارەیەکی لێ نەکەین. دەبوو دوای ئەم جەژنە خوێناوییە کوردایەتی خۆی بچێتە چاکوخۆشی کوردەواری و نوقل و شیرینی دەسکەوتی بکردایەتە گیرفانی منداڵانی شەھید، کەچی وا نەبوو ، ئینی تاس ئینی حەمام بووە قەدەری دووبارە.\nکێ لە شەھیدانی شوبات پێشبینی دەکرد دوای دوعاخوازیان دوو پارچە دەبێتە چەندی تر و یەکێتی ریزەکان دەبێتە کۆدی ھەژموونی نارەوا کە بەڵای سەری ئەزموونێکی جێی چاوەڕوانی سەد ساڵەیە ؟\nکێ لە جوامێرەکانی شوباتی ئەو ساڵە وا دیموکراسییان شرۆڤە دەکرد کە یەکسان بێت بە پۆلپۆلیستی و قیژە و قەرەباڵەغی و کێ لەوان وا وێنای نیشتمانی دەکرد کە بریتی بێت لە کۆدی بانک و بۆڕی نەوت و بژاردەی چەوت؟\nکە شوبات خەرجی خوێنی دا کێ بەو نرخەی کڕی کە میللەت بێ مووچە و بێ بودجە بێت ؟ لەوەش خراپتر بێ ئومێد بێت کە لە دەورانی کەم دەرەتانی راپەڕیندا ئومێد وا تێری سک و گەدە و ئاتاجی دەکردین قەرەبووی گەمارۆی بەغدای بەعسی بە زیادەوە بوو ، چونکە لە بەرواری یەکبوونیدا لە خەم و خولیادا یەکسان بووین، سەری بەرز ھەر خۆی بە خۆرسکی بۆ مووچە نەوی نەدەبوو چونکە سەری خەمخۆری ھەبوو .\nئێمە پەیمانمان بە جەژنی شوبات دا قوربانییەکانی بکەینە بیانوی سەرەخۆشی و بۆنەی پەرۆشی. فەقەت نیشانە بەوەی وا نەبوو وا زۆرە وەک نیشانەکانی ئاخر زەمان کە ئاخری خێربێت ئەگەر بەتینوتاوی دوا وزە نەچینەوە ڕاستە شەقامی رێی نەجات.\nسڵاو لە رۆحی شەھیدەکان کە جێی دروودن، لێ زیندووەکان ھەر بارمتەن تا کلیلی گومبووی چارەسەر دەدۆزرێتەوە.\nبا ئومێد لە ناو قوڕو لیتەی شۆک دەربێنین و تۆزێک تۆزی لێ ھەڵسێنین . بۆ ئەمەش تەداروکمان گەرەکە نەک رێکەوت و چانس و فەردا بە دەھا.


Diplomatic Magazine | ئایا عادیله خانم قایمقامى هه‌ڵه‌بجه بووه؟\nعادل سدیق - مامۆستاى زانكۆ\nخانم ئافرەتێکی زیرەک‌و لێهاتوو بووەو عەزمی جەزم بووە، هاوسەردەمەکانیشی ڕاستی ئەم بۆچوونەیان سەلماندووە.\n۱- عادیلەخانم کچی عەبدولقادر بەگی ساحێبقڕانە، باوکی دوای ڕووخانی میرنشینی بابان سلێمانی جێهێشتووەو لە سنە نیشتەجێبووەو خانمیش هەر لە سنە لە ساڵی ۱۸٥۹ لەدایک بووە، باوکی خاوەنی کتێبی (سیرە الکراد)، بنەماڵەی ساحێبقڕانیش چەندین کەسایەتی گەورەیان تێدا هەڵکەوتووە وەک (سالم ، حەمدی ، ساڵح بەگی ساحێبقڕان…هتد)، جگە لەوانەش بنەماڵەی ساحێبقڕان یەکێکن لە بنەماڵە دیارەکانی سنەو سلێمانی کە لە بنەڕەتدا بەشێکیان لە سنەوە هاتوونەتە قەلاچۆلان و دواتر سلێمانی.\n٤- خانم خۆشی ئافرەتێکی زیرەک‌و لێهاتوو بووەو عەزمی جەزم بووە، هاوسەردەمەکانیشی ڕاستی ئەم بۆچوونەیان سەلماندووە.\nماڵی پاشا بەردەوام جمەی هاتووە لە بەگزادەکانی جاف و گەورەپیاوان و سەرۆک تیرەکانی جاف و شاعیرو ئەدیبە گەورەکانی ئەو سەردەمه،خانم لەو ژینگەدا هەڵساوەو دانیشتووەو مامەڵەی دۆستانەی هەبووە لەگەڵیاندا\n٦- خانم خەزوور(محەمەد پاشای جاف)و هێوەر (مه‌حمود پاشای جاف)و مێرد (وەسمان پاشای جاف)و زڕکوڕ(مەجیدبەگ)و کوڕی(ئەحمەدموختارجاف) یەک لە دوای یەک قایمقامی هەڵەبجە بوون، ئەوە وایکردبوو دەسەڵاتێکی فراوانی هەبێ بەتایبەتی لەسەردەمی پاشای مێردی بەدواوە، ئەویش لەبەرئەوەی بڕواو متمانەی تەواوی بە کەسایەتی هەبوو ڕێگەی لێ نەدەگرت.\n۷- ماڵی پاشا بەردەوام جمەی هاتووە لە بەگزادەکانی جاف و گەورەپیاوان و سەرۆک تیرەکانی جاف و شاعیرو ئەدیبە گەورەکانی ئەو سەردەمه، هەریەکەشیان بۆ سەردان و ئیشوکاری تایبەتی خۆیان هاتوون، خانم لەو ژینگەدا هەڵساوەو دانیشتووەو مامەڵەی دۆستانەی هەبووە لەگەڵیاندا.\n۸ـ ژنانی جاف بەگشتی و خێزانەکانی پاشاو بەگزادەکانی جاف تاڕادەیەکی زۆرئازاد بوون لە هەڵسوکەوتوو مامەڵە نەک لەنێو خۆیاندا بەڵکو لەگەڵ بێگانەشدا.\n۹- زۆرجار وەسمان پاشا بۆ کاروباری تایبەتی خۆیی و هەندێکجاریش بۆ کاروباری میری سەری لە : سلێمانی، کەرکوک و موسڵ داوە، لەوکاتانەشدا خانم زۆرێک لە ئیشوکارەکانی پاشای ڕاپەڕاندووە.\nلە ڕاستیدا ئەم بۆچوونە هەر دوورە لە ڕاستییەوە، چونکە دوای مردنی عوسمان پاشاو بەدواشیداو لە هەمان ساڵدا مردنی مەجید بەگی کوڕە گەورەی، تورکەکان پۆستی قایمقامی هەڵەبجەیان لەژێردەستی جافەکان دەرهێنا، هەتا هاتنی ئینگلیزەکان لەساڵی ۱۹۱۸ قایمقامی تورکیان لە هەڵەبجە دادەنا، لەوە بەدوا ئەحمەد موختار تا ساڵی ۱۹۲٥بوو بەقایمقامی هەڵەبجە، لە دوای ئەویش حامید بەگی مەجیدبەگی برازای هەتا کۆتایی ۱۹۳۰ ئەوە لە کاتێکدا عادیلەخانم لە ئەیلولی ۱۹۲٤دا کۆچی دوایی کردووە.


شـۆڕش یـان کودەتـا ؟ ١٤ی تەموز .. شه‌وێكی شوم و به‌یانیه‌كی خوێناویی – History Of Kurd\nHome / مێژووى جیهان / سەیروسەمەرەکانى مێژوو / شـۆڕش یـان کودەتـا ؟ ١٤ی تەموز .. شه‌وێكی شوم و به‌یانیه‌كی خوێناویی\nگۆران حكيم 2018-07-14\tسەیروسەمەرەکانى مێژوو, مێژووى جیهان, مێژووى گشتى لێدوان نووسین ناچالاککراوە لە شـۆڕش یـان کودەتـا ؟ ١٤ی تەموز .. شه‌وێكی شوم و به‌یانیه‌كی خوێناویی 1,889 Views\nشـۆڕش یـان کودەتـا ؟١٤ی تەموز .. شه‌وێكی شوم و به‌یانیه‌كی خوێناویی\nمحەمەد حەسەنین هەیکەل لە کتێبی (عبدالناصر والعالم) دەڵێـت رۆژی ٢٦ی تەموزی ١٩٥٨ شەخسێکی عێراقی هاتە لای جەمال عەبدولناسر سەرۆکی میسر، دیارییەکی بۆ هێنابوو لە ناو قوتویەکدا، دەیوست لەبەرچاوی ئامادەبووان بیکاتەوە، جەمال عەبدولناسر وتی ئەوە چییە .. کابرای عێراقی وتی یەکێکە لە پەنجەکانی نوری سەعید، هەروەها تاڵب ئەلمشتاق باڵوێزی عێراق لە تورکیا لە کتێبی بیرەوەرییەکانی (اوراق أیامی) دەڵێت یەکێک لە پەنجەکانی عەبدولئیلام بە دیاری برد بۆ عەقیدێکی سوپای سوریا…..\nئەو دوو نمونە بەشێکن لە رووداوێک کە بە “شۆرشی” ١٤ی تەمووز ناودەبرێت، تێیدا دەسەڵاتی پاشایەتی عێراق رووخێنراو “نیزامێکی کۆماریی” شوێنی گرتەوە کە جگە لە نەگبەتی هیچ خێرێکی بۆ عێراقییەکان نەهێنا، لە ١٤ی تەموزی ١٩٥٨ وه ده‌رگای كۆدەتا و خوێنرێژیی و شەری دەسەڵات و حوكمی گه‌نده‌ڵكاریی‌و زوڵم و هه‌مه‌جیەتی عه‌سكه‌ر به رووی عێراقییه‌كاندا كراوەتەوە و تا ئەمرۆ دانەخراوە.\nحه‌نا به‌تاتۆ پرۆفیسۆری فه‌له‌ستینیی- ئه‌مریكیی ( ساڵی ٢٠٠٠ مردووه) پسپۆری مێژووی نوێی مه‌شریقی عه‌ره‌بیی كه نوسینی جدیی له‌سه‌ر كۆمه‌ڵگه‌ی عێراقیی هه‌یه ده‌ڵێت: ” ١٤ی ته‌موز له ساتی روودانیدا كودەتایه‌كی سه‌ربازیی بوو، به‌ڵام جه‌ماوه‌ر دواتر گۆری به شۆرش”. واته لانیكه‌م بەتاتۆ دان ده‌نێت به‌وه‌ی شۆرشێكه له هه‌ناوی خوێنرێژییه‌وه هاته ده‌ره‌وه.\nهه‌رچی بێت نه هه‌موو كودەتایه‌ك خراپه و نه هه‌موو شۆرشێك باشه، به‌ڵام ١٤ی ته‌موز كه‌متر له شۆرش و زیاتر له كۆدێتای كۆمه‌ڵێك عه‌سكه‌ری ته‌ماعكار و تینوو بە ده‌سه‌ڵات ده‌چێت.\nجەستەی عەبدولئیلا بە هەڵواسراوی بە باڵەخانەی هۆتێل کەرخی بەغداد ـ ١٩٥٨.٧.١٤\nنه هه‌موو كودەتایه‌ك خراپه و نه هه‌موو شۆرشێكیش باشه، به‌ڵام ١٤ی ته‌موزی ١٩٥٨ كه‌متر له شۆرش و زیاتر له كودەتای كۆمه‌ڵێك عه‌سكه‌ری ته‌ماعكار و تینوو بە ده‌سه‌ڵات ده‌چێت.\nئه‌وه‌ی له كۆشكی ره‌حاب (هاشمیی) لە بەغداد روویدا له قه‌تڵوعامكردنی منداڵانی بچوك و باخه‌وان و خزمه‌تكاره‌كان و كوشتنی پادشای گه‌نج بێ لێپرسینه‌وه و دادگاییكردن، له‌كاتێكدا ئه‌وان په‌رۆی سپی و قورئانی پیرۆزییان به‌رووی كودەتاچییه‌كان به‌رزكرده‌وه و خۆیان ته‌سلیم كرد بوو، به هه‌موو پێوه‌رێك به زمانی ئه‌مرۆ پرۆسەیەکی تیرۆریستیی نامرۆڤانه بوو.\nپارچه‌پارچه‌كردنی لاشه‌ی ره‌مزه‌كانی پاشایه‌تیی و هه‌ڵواسینی لاشه‌كانیان به ستونه كاره‌باییه‌كان و راكێشانیان به شەقامەکانی شاری به‌غداد، كرده‌وه‌یه‌ك و توندوتیژییه‌ك بوو كه له قۆناغه‌كانی دواتردا زۆر توندوتیژتر و خوێناویی تر گوزارشتی له خۆی كرد و زنجیرەک کودەتای خوێنای تری لێکەوتەوە.\nراکێشانی جەستەی نوری سەعید بە شەقامەکانی بەغداد ـ ١٩٥٨.٧.١٤\nله رووخاندنی ده‌سه‌ڵاتی پاشایه‌تیی هاشمییه‌وه تا ئه‌مرۆكه کە نیو سەدە و ١٠ ساڵ تێپەریووە، عێراق نه بووه وڵاتێكی سه‌قامگیر و نه بووه وڵاتێكیی شێوه دیموكراتیی و نه بووه هیچ، وه‌ك ئه‌حمه‌د چه‌له‌بیی ده‌ڵێت:” لە سایەی جمهوریەت تەنانەت لانیكه‌م نه‌توانرا وڵاتێكی هاوشێوه‌ی توركیاش دروست بكرێت”.\nزۆربه‌ی نوخبه‌ی سیاسیی دونیابین و مه‌ده‌نیی ئه‌وكات، له وانه كامل چادرچیی ( ساڵی ١٩٦٨ مردووه) سه‌رۆكی ره‌وتی نیشتیمانی دیموكراتی دژی كوشتنی پادشای لاو (فه‌یسه‌ڵی دووه‌م) بوون، چونكه ده‌یانزانیی ئه‌و خوێنرشتنه ئاكامه‌كه‌ی به‌چی ده‌گات، به‌وه گه‌یشت كه خودی كودەتاچییه‌كان كه‌وتنه گیانی یه‌كتر و یه‌كتریان قه‌تڵوعام كرد، پاشان كوشتن و قه‌توڵوعامیی عێراقییه‌كان به زنجیره ده‌سیپێكرد كه تا ئه‌مرۆ به‌رده‌وامه.\nهاری ترومان سەرۆکی ئەمریکا و شا فەیسەڵی دووەم ـ واشنتۆن ـ ١٩٥٢\nلەکۆتاییدا دەڵێین، گریمان و ئەگەر کودەتای شومی ١٩٥٨ رووینەدایە یان وەک کەمال مەزهەر دەڵێت:”خۆزگە بمانتوانیایە مێژوو بگەڕێنینەوە بۆ رۆژی ١٣ی تەموزی ١٩٥٨”، واتە ئەگەر سیستمی پاشایەتی بمایە و فه‌یسه‌ڵی دووه‌میش لە ژیاندا بووایە ته‌مه‌نی 8٣ ساڵ دەبوو یان ئەگەر کورێکی پادشای عێراق بووایە، ره‌نگه عێراق وڵاتێكی لانیكه‌م لە رووی سیاسیەوە وه‌ك ئوردن و لە رووی رەفاهیەتەوە وەک یەکێ لە میرنشینەکانی خەلیج یان لانیکەم وەک سەڵتەنەتی عوممان بوایە، به‌ڵام مێژوو ئه‌وه‌یه كه روویدا …..\nPrevious ئاسۆی دەلاك، سێبەرێك بەدواى مولازم موحسینەوە\nNext عه‌بدولڕه‌زاق فه‌یلى، چۆن بووه ئه‌ندامى ده‌سته‌ى دامه‌زرێنه‌رى یه‌كێتى؟\nکورد و گەڕان بەدوای خۆدا


هیوا مەجید خەلیل 07, 10, 2019\nلە دوای دامەزراندنی دەوڵەتانی سەربەخۆ لە ڕۆژهەڵاتی ناڤین، زۆرتر وەک پارسەنگی ڕاگرتنی هێز سەیری کورد کراوە. بە واتایەکی تر، زۆرتر لە ڕوانگەی سەربازی و وزە سەیری پۆتانسیێلی هێزی کورد کراوە. بە حوکمی پێگەی نێودەوڵەتی و هەرێمایەتیی هەرێمی کوردستان، ئەم هەرێمە بەشێکی سەربەخۆ نییە لە ململانێی هێزی ڕەق و هێزی نەرمی هەرێمایەتی و نێودەوڵەتی، بەڵکوو لەناو هێزی ڕەق و هێزی نەرمی ئەکتەرە هەرێمایەتی و نێودەوڵەتییەکان گەمە بکات. ئەمە ڕاستییەکە کە پێویستە زۆر بەوردی و وریایییەوە ڕەچاو بکرێت. ئەگەرچی لە دوای ڕووداوەکانی ١٦ی ئۆکتۆبەری ٢٠١٧، کوردستان لە ڕووی سەربەخۆییی سیاسی و ئابوورییه‌وه تووشی کۆمەڵێک بەربەست کرایەوە، بەڵام لەگەڵ ئەمەیشدا تا حاڵی حازر، هەرێمی کوردستان توانیویەتی تا ڕاددەیەکی باش بەسەربەخۆیانە ئیدارەی کاروباری سەربازی و وزەی خۆی بکات. لە خوارەوە کۆمەڵێک بەرچاوڕوونی سەبارەت بە چۆنێتیی گەمەی سیاسیی دەسەڵاتی هەرێمی کوردستان خراوتە ڕوو.\nهێزی ڕەق (سەربازی) هەمیشە بۆ کورد به فاکتەرێکی مسۆگەرکردنی سەرکەوتن هەژمار ناکرێت، چونکە ئەم فاکتەرە بەندە بە هه‌ڵگیرسانی جه‌نگ و بەشداریی کورد لەم جه‌نگەدا لە بەرژەوەندیی لایەنێک یان چەندین لایەن لە ئەکتەری هەرێمایەتی و نێودەڵەتی، کە مەرج نییە هەمیشە جه‌نگ ڕوو بدات، بەڵام ئەم فاکتەرە ئامادەییی پۆتانسیێلی خۆی هەیە؛ بۆیە بە ڕەچاوکردن و بەهێزکردنی هێزی ڕەقی هەرێمی کوردستان، بۆ ئەم هەرێمە باشترە زۆرتر لە چوارچێوەی هێزی نەرم (وزە بە گشت جۆرەکانییەوە، تەنانەت خۆراکیش) گەمە بکات. لەم گەمەیەدا باشترە، هەرێمی کوردستان ڕەچاوی ئەو کێشەیە بکات کە ئێستا لە ڕۆژهەڵاتی ناڤین بووه‌تە کێشەیەکی زەق، واتە پرسی ئاو. کەواتە هاوتەریب لەگەڵ سیاسەتی وزه‌ی سووتەمەنی (نەوت و موشتەقاته‌كانی)، پێویستە سیاسەتی وزەی خۆراکی (ئاو و موشتەقاته‌كانی) بگرینە بەر. هەرێمی کوردستان لە چوارچێوەی وزەی نەوتیدا لەناو ململانێی هێزی نەرم و ڕەقی ئەکتەرە هەرێمایەتی و نێودەوڵەتییەکاندا گەمە دەکات و لە چوارچێوەی وزەی ئاویش دەتوانێ سەربەخۆیانە کار بکات و وەک کارتی گوشار بەکاری بهێنێت.\nسەرباری ئەم دوو خاڵەی سەرەوە، پێویستە ڕەچاوی بارودۆخی ناوخۆی هەرێمی کوردستان بکرێت؛ هەرچەند مەڵبەندەکانی بەسەربەخۆ دەرکردنی بڕیار لە هەرێمی کوردستان زۆرتر بێت، هێنده‌یش لە تواناییی هێزی نەرم و هێزی ڕەقی هەرێمی کوردستان کەم دەبێتەوە و ناتوانێ بەباشی ئەم دوو کارتە بەکار بهێنێت. کەواتە هاوكێشەیەکی پێچەوانە لە نێوان تواناییی مانۆڕدانی هەرێمی کوردستان و زیادبوونی مەڵبەندەکانی دەرکردنی بڕیار لە ناوخۆی هەرێمدا بوونی هەیە. باشترە مەڵبەندەکانی دەرکردنی بڕیاری سیاسی، کەمتر و بەتواناتر بکرێن؛ واتە یەک ناوەند بۆ مامەڵەکردن لەگەڵ جیهانی دەرەوە هەبێت. سازانی سیاسی لە نێوان هێزە کوردییەکان تا ڕاددەیەکی باش ئەم گرفتە چارەسەر دەکات.\nبۆ تێگەیشتن لە پوختەی سەرەوە، لەم نووسینەدا هەوڵ دەده‌ین کۆمەڵێک هاوکێشەی ناوخۆیی، هەرێمایەتی و جیهانی بخەینە ڕوو تا کاریگەرییەکانیان لەسەر قۆناغی ئێستای هەرێمی کوردستان دیاری بکەین. بۆ ئەم مەبەستەیش سەرەتا کورتە مێژوویەک خراوەتە ڕوو، دواتر بابەتەکە بە شێوەی خاڵبەندی داڕێژراوە. لەوانەیە تێکەڵییەک لە داڕشتنی خاڵەکاندا بەدی بکرێت؛ هۆکاری ئەمەیش بریتییە لە تێکەڵبوونی هاوکێشە و ڕووداوەکان.\nلە ساڵی ٢٠٠٣دا، ئەمریکا بڕیاری دا کە ڕژێمی سیاسی لە عێراق بگۆڕێت. سیاسەتی ئەمریکا لە هەمبەر عێراق کاتێک هەڵە بوو کە خۆی بە هێزی داگیرکەر ناساند، کەچێ لە کۆنگرەی لەندەنی ٢٠٠٢ خۆی بە هێزی ڕزگارکەر ناساندبوو. هەڵبەت ئەمریکا لەم ڕێگەیەوە بەرژەوەندیی خۆی پاراست، بەڵام عێراقی تووشی جه‌نگی ناوخۆ کرد. بۆ نموونە، ڕابوونی شیعە دروست بوو و پارەیەکی زۆریشی بۆ خەرج کرا. هەر گرووپێکی شیعە ئاڵای ئیمام و ئیمامزادەیەکی هەڵگرت و لە شارێکەوە بۆ شارێکی تر بە پیادە بۆ سەردانی مەزارگە پیرۆزەکان دەڕۆیشتن، کەچی لە سەردەمی ڕژێمی بەعسدا گشت چالاکییەکی لەم جۆرە قەدەغە بوو. ڕابوونی شیعە هاوکات بوو بە دووبارە سەرهەڵدانەوەی "تەوابین" کە بریتی بوون لە دیلەکانی عێراقی لە جه‌نگی نێوان عێراق و ئێران کە دواتر لە سەدام هەڵگەرابوونەوە. گشت ئەمانە سەرەتای دەستێوەردانی جددی و ڕاستەخۆی وڵاتانی هەرێمایەتی و نێودەوڵەتی بوو لە عێراقدا. لەم نێوەدا، تورکیا بە ٣ كارت هاتە ناو مەیدانەکەوە: ١. تورکمان، ٢. عەرەبی سوننە، ٣. کورد. هەڵبەت تورکیا بەپێچەوانەی ئێران زۆرتر بە دوای بازاڕی ئابووریدا دەگەڕا؛ چونکە کۆمپانیا ئێرانییەکان زۆرتر کارگەی بچووک بوون و زۆرێکیان سیخوڕ بوون و ئامانجی سەرەکییش باڵادەستیی سیاسی بوو لە عێراقدا.\nلەم سەروبەندە و فەوزای بارودۆخی سیاسی لە عێراقدا، سووریا خۆی بە بێبەش دەبینی؛ هەر بۆیەیش سووریا بە پشتگیریکردن لە حزبی بەعسی ڕوخاوو و ناردنی تیرۆریست، هەوڵی دا پێگەی خۆی لە عێراقدا بکاتەوە. سەرەتا قاعیدە لە لایەن سووریاوە پشتگیریی لۆجیستیکی دەکرا. سەبارەت بە ئوردن، لە ساڵی ١٩٥٩ ئوردنییەکان هەوڵیان دا بۆ گەڕاندنەوەی عەرشی مەلیکی هاشمی بۆ عێراق. لە ساڵی ١٩٦٣ ئوردن، بەعسییەکانی بە بریتانیا ناساند و شۆڕشیان کرد. لە ساڵی ١٩٧٥ سەرۆکعەشیرەتەکانی سوننە بەنهێنی لە لایەن ئوردنەوە هاوکاری دەکران. لە ٢٠٠٥ بە پاڵپشتیی ئوردن یەکەمین حزبی مەلیکی لە عێراق دروست بوو و لە هەڵبژاردنەکاندا دۆڕاندی. بۆیە دووبارە هەوڵی کاریگەرینواندنە سەر سەرۆک عەشیرەتەکانی دا. خەمیس خەنجەر، ملیاردێری عێراقییه لە ئوردن و، یارمەتیی ئەحزابە سوننەکان دەدات. "هیئة العلما‌ء المسلمین" لە فەللوجە و ڕومادی نەما و چووە ئوردن. حزبی ئیسلامیی عێراقی لە لایەن ئوردنەوە پشتیوانی دەکرێت. لەناو کوردیش ئوردن زۆرتر پشتگیری لە پارتی دیموکراتی کوردستان دەکات. بەڵام ئوردنییەکان هەوڵیان نەدا دەست بەسەر ئابووریدا بگرن.\nلەم ململانێ سیاسییەدا سعوودیا بەشەرمنانە پشتگیریی سوننە دەکات؛ بەشەرمنانە پشتگیری لە پارتی دیموکراتی کوردستانیش دەکات. هەر بۆیەیش تا ئێستا لەسەر گشت ئەو هەڵبژاردنانەی کە لە دوای ڕووخانی ڕژێمی بەعس لە عێراقدا ئەنجام دراون، هیچ کاریگەرییەکی نەبووە. هەر دوو وڵاتی قەتەر و ئیماراتیش بە ناوی گرووپە خێرخوازییەکانەوە پارەیان دابەش دەکرد. یەکگرتوو یەکێک لەو حزبانه‌یە کە لەم پارەدابەشکردنە سوودمەندە.\nلە ساڵی ٢٠٠٥ بۆ سەرەوە ململانێی نێوان تورکیا و ئێران لەبارەی عێراق قووڵ بووەوە. لە هەمان ساڵدا، تورکیا بانگهێشتی هەموو حزبه عێراقییه‌كانی کرد کە بۆ ماوەی ١٠ ڕۆژ سەردانی تورکیا بکەن؛ ئەمەیش بە مەبەستی ئاشنابوون لەگەڵ دامەزراوەکان و حزبه‌كانی تورکیا. سەرەڕای گشت ئەم هەوڵانە دۆگماتیزم و ڕەگەزپەرستیی تورکیا نەیتوانی لەم دەرگه‌یەوە کاریگەری بنوێنێت. هەر لە ٢٠٠٥ەوە، ئێران بە پارەیەکی کەمتر بەڵام بەبەردەوامی کاریگەری لەسەر کۆمەڵێک حزبی عێراق دروست دەکات و بەبەردەوامی حزبه عێراقییه‌كان لە بۆنەی جۆراوجۆر و بەتایبەتیش لە ٢٢ی بەهمەن سەردانی ئێران دەکەن. هەروەها درێژیی سنووری نێوان عێراق و ئێران و بوونی خزمایەتی لە هەر دوو دیوی سنوور، کاریگەریی ئێرانی لەسەر عێراق و لە هەڵبژاردنەکاندا زۆر کردووە. تەنانەت ڕاوێژی ئێران لە چۆنێتیی بەڕێوەبردنی هەڵبژاردنەکاندا زۆرە. عێراقییەکان تەنانەت نەیاندەزانی چۆن هەڵبژاردن بکەن!\nلە ساڵی ٢٠١٢ لوبنانییەکان بۆ پاراستنی بەرژەوەندییە ئابوورییەکانی خۆیان هەندێ حزبیان بانگهێشتی لوبنان کرد تا لەگەڵ دامودەزگه و یاساکانی هەڵبژاردنی لوبنان ئاشنا بن. بەڵام ئەمەیش تەنیا بەخشینی زانیاری بوو نەک دەستێوەردان لە کاروباری عێراقدا. بە هۆی فرەییی کۆمەڵگه‌ی لوبنانی و ململانێی قووڵ لەم وڵاتەدا، لوبنان شارەزاییی تەواوی لە تەزویراتی هەڵبژاردندا هەیە. سەرەڕای ئەم هەوڵانە، ئەمریکا و بریتانیا، واتە ئەنگلۆ-سەکسۆن، هەر چوار ساڵ جارێک یاساکانی هەڵبژاردن لە عێراقدا دەگۆڕن، بۆ ئەوەی لەم ڕێگەیەوە ئەو کەسانە دەربچن کە دەیانەوێت. بەم جۆرەیش سیاسەتی ئەنگلۆسەکسۆن و ئێران یەکتر دەگرێتەوە. سێ شت ئەنگلۆ-سەکسۆنی لە وڵاتانی کەنداو ناڕه‌حەت کرد:\nیەکەم: وڵاتانی کەنداو چەکدارە ڕادیکاڵە سوننەکانی لە گشت جیهاندا بڵاو کردەوە؛ لە چیچان، یۆگسلاڤیا، فیلیپین، ئەفغانستان، پاکستان، بەنگلادش و لە ناوخۆی وڵاتانی عەرەبی.\nدووەم: تەبشیری ئیسلامی بە پاڵپشتیی کەنداو، لە ئەمریکا و ئەوروپا دەستی پێ کردووە. زۆرێک لە مەسیحییەکان بوونەتە ئیسلام، ئەگەرچی زۆربەیان کۆچبەری ئەفریقین، واتە ڕەشپیشتەکان. کەنداو بە دروستکردنی مزگەوت و كۆمه‌ڵه خێرخوازییه‌كان، ئەوروپای سێکۆلار و لائیکی هەراسان کردووە.\nسێیەم: ئەمریکا لەوە ترسا کە پارەیەکی زۆری وڵاتانی کەنداو کە لە بانکەکانی ئەمریکادان بكشێنرێته‌وه، چونکە ئەم وڵاتانە فێری چۆنێتیی بازرگانیکردن بوونە و، بوونەتە سەرمایەگوزار. بەم جۆرەیش ئابووریی ئەنگلۆسەکسۆن، ئەگەری داتەپینی هەیە. هەر بۆیەیش دەبێ بەرەیەکی شیعە هەبێت کە وڵاتانی عەرەبی و کەنداو سەرقاڵ بکات.\nکەواتە لە عێراقدا هاوکێشەکە بەم شێوەیەیە: بە ڕەزامەندیی ناراستەوخۆ و نابەدڵی ئەنگلۆسەکسۆن، ئێران گەمەکاری سەرەکییە، بەڵام ئەنگلۆساکسۆن براوه‌ی سەرەکییە. هەر بۆیەیش باشترە هەرێمی کوردستان لە چوارچێوەی ستراتیژیی ئەمریکا و دەوڵەتانی هاوپەیمانی ئەمریکا گەمە بکات؛ چونکە دوو دەوڵەتی بەهێز لە عێراقدا هەن: ئەمریکا و ئێران. ئەمەیش وا دەکات کە هەم پشتگیریی ئەمریکا دەستەبەر بکرێت و هەمیش توانای بەرپەرچدانەوەی ئێرانی هەبێت و هاوکات پەیوەندییەکانیش لەگەڵ ئێراندا خۆش بکرێت.\nبە پشتبەستن بەم خاڵانەی سەرەوە دەتوانین کێشەکە لەسەر سی ئاست پۆلێن بکەین: ١. جیهانی، ٢. هەرێمایەتی، ٣. ناوخۆ.\nیەکەم، ئاستی جیهانی: لە ئاستی جیهانیدا دوو لایەن لەسەر ڕۆژهەڵاتی ناڤین کار دەکەن؛ لایەنیک پێی باشە ڕۆژهەڵاتی ناوەڕاست بەنائارامی بمێنێتەوە تا لەم ڕێگەیەوە ئامانجەکانی دەستەبەر بکات؛ بۆ نموونە بەهاری عەرەبی تا ئێستایش وەک خۆی ماوەتەوە. تەنیا کێشەی تونس و میسر لە باکووری ئەفریقا چارەسەر کرا، ئەویش بە دەستێوەردانی وڵاتانی کەنداو. بەڵام وڵاتانی کەنداو نەیانتوانی کێشەی بەهاری عەرەبی لە وڵاتانی تری ڕۆژهەڵاتی ناڤین لە ئاسیا چارەسەر بکەن، چونکە یاریزانێکی بەهێزی هەرێمی ئامادەییی هەبوو، كه ئه‌ویش ئێرانە.\nدووەم: ئاستی هەرێمایەتی: لە ئاستی هەرێمایەتیدا چوار یاریزان هەن: دوو یاریزانی کارا، دوو یاریزانی ناکارا.\nیاریزانە کاراکان ئێران و تورکیان. ناکاراکان سعوودیا و ئیسڕائیلن. ڕێک لێره‌دا کێشەکە سەر هەڵدەدات. سعوودیا و ئیسڕائیل لەو بڕوایەدا بوون کە تورکیا و ئێران لێک دەدەن، بەڵام بەپێچەوانەوە ئەم دوو دەوڵەتە خەریکی دابەشکردنی ده‌سكه‌وت و غه‌نیمه‌تن لە سووریا، عێراق و وڵاتانی تری ئاڵۆزی ڕۆژهەڵاتی ناوەڕاست. هەر بۆیەیش هێدی هێدی ڕۆڵی سعوودیا و ئیسڕائیل لە ناوچەکەدا زۆرتر دەبێت؛ سعوودیا لە میسر و یەمەن کارا بوو. سعوودیا توانیی لە میسر سەرکەوتن مسۆگەر بکات، چونکە لە میسر سوپا باڵادەست بوو. لە یەمەنیش توانیی سەرکەوتن بەدەست بهێنت چونکە بەپێچەوانەی میسر، وڵاتێکی پارچەپارچە بوو و هیچ سوپایەکی بەهێز و ناوەندێكی بڕیاری نەبوو. ئیسڕائیل تا ئێستا لە چەند خاڵێکدا کارا بووە؛ لە لێدانی بنکەکانی ئێران لە سووریا و عێراق؛ لە دزینی بەڵگەنامە ئەتۆمییەکانی ئێران لەناو خودی ئێراندا، ئیسڕائیل لە غەززەیش سەرکەوتوو بووە.\nتورکیا گوشاری هێنا تا کۆبانێ داگیر بکات، چونکە لەو بڕوایەدا بوو کە کوردستانی باشوور، باکوور و ڕۆژاوا خەریکە ببنە دەوڵەتی یەکپارچە؛ بۆیە هەوڵی سەرکەوتنی داعشی دا تا ڕۆژاوا و باشوور داگیر بکات بەڵام لەم کارەیش سەرکەتوو نەبوو. لە قۆناغی دووەمدا تورکیا بەڕاستەوخۆ هاتە ناو گۆڕەپانەکەوە و هەوڵی دا قەندیل، شنگاڵ و کەمپی مەخموور داگیر بکات. بە واتایەکی تر هەوڵی ڕاماڵینی پارتی دیموکراتی کوردستان دەدات، چونکە ئەم حزبە خاوەن پرۆژەی دەوڵەتە. لە لایەکی ترەوە بە گەیشتن بە قەندیل، تورکیا دەگاتە ناوچەی دەستڕۆییی ئێران. ئەگەر نا وەک دوایین ڕێگەچارە، تورکیا هەوڵ دەدات دەوڵەتی داهاتووی کوردستان بە دەوڵەتێکی وشکایی بمێنیتەوە تا بەبەردەوامی پێویستیی بە تورکیا هەبێت.\nکەواتە بەپێی خوێندنەوەی سەرەوە لەو جه‌نگه‌ی کە لە ناوچەکەدا ڕوو دەدات، کۆمەڵێک شت بۆ کورد گرنگن تێبینی بکرێن، کە بریتییە لە: یەکەم، کە لە دوای ڕێککەوتننامەی واشینتۆن تا ئێستایش پارتی و یەکێتی ئاودیوی سنووری یەکتر نەبوونە. ئەمریکا هەوڵ دەدات لە ڕێگەی هەڵبژاردنەکانەوە سنووردارێتیی سیاسی تێک بدات بەڵام سنووردارێتیی سەربازی و ئیداری هەروەک خۆی بمێنێتەوە. تەنانەت ناوچەکانی ماددەی ١٤٠ی دەستووری عێراقیش دابەش کراون. خودی ئەم دابەشکردنەیش هۆکاری سەرەکیی دووبارە لەدەستدانی ئەم ناوچانە بوو.\nدووەم، ئێمەی کورد لەسەر تورکیا حیساب کراین، بەڵام لە دوای ئەنجامدانی ڕیفراندۆم وەها دەرنەچوو. دواتر ئێمەیان خستە پاڵ سعوودیا و ئیسڕائیل، بەڵام ئەوانیش بەهانامانەوە نەهاتن.\nسێیەم: لە هەرێمی کوردستاندا ئایدیۆلۆژی وەک جاران نەماوە و، لە خاڵێکدا گشت حزبەکان پێک دەگەن. زیاد لەمەیش لە هەرێمی کوردستاندا سەختە بزانین لە داهاتوودا چی دەقەومێت؛ ئەمەیش وا دەکات گەلی کوردستان بەبەردەوامی لە چاوەڕوانییەکی پیرۆزدا بێت. لە هەرێمی کوردستان ئەم دوو خاڵە تێکەڵ بوونە. بۆیەیش هەر کاتێک کەسێک سەر هەڵبدات، کۆمەڵانی خەڵک پەیڕەویی لێ دەکەن؛ نه‌وشێروان مستەفا و شاسوار عەبدولواحید باشترین نموونەن.\nلە کۆی گشتیی ئەمانەی سەره‌وە بە دەرەنجامگیرییەکی گرنگ دەگەین. کوردستان خاوەن هێزی نەرم و هێزی ڕەقی سەربەخۆ نییە، بەڵکوو لە چوارچێوەی هێزی ڕەق و هێزی نەرمی وڵاتانی جیهانی و هەرێمایەتیدا دەوەستێت. بۆ باشتر گەمەکردن حکوومەتی هەرێمی کوردستان دەتوانێت سوود لە توانای سەربازی (هێزی ڕەق) و توانای وزە (هێزی نەرم) وەرگرێت و لەم چوارچێوەیەدا پارێزگاری لە ئەمنییەت و سەقامگیریی خۆی بکات؛ چونکە ئەگەر سەیری مێژووی کورد، بەتایبەتیش لە دوای نیوەی دووەمی سەدەی بیستەم بۆ سەرەوە بکەین، هێزە هەرێمی و جیهانییەکان لە چوارچێوەی سەربازی و وزەوە سەیری کورد و هەرێمی کوردستانیان کردووە.


حه‌ريرى دێ ب ده‌مه‌كێ نێزيك ڤه‌گه‌ريته لوبنان و ده‌ست ژ كار كێشت | Evro News\nسه‌ره‌كى Facebook حه‌ريرى دێ ب ده‌مه‌كێ نێزيك ڤه‌گه‌ريته لوبنان و ده‌ست ژ كار كێشت\nحه‌ريرى دێ ب ده‌مه‌كێ نێزيك ڤه‌گه‌ريته لوبنان و ده‌ست ژ كار كێشت\nسه‌رۆكێ حوكمه‌تا لوبنانى يێ ده‌ست ژ كار كێشايى سه‌عد حه‌ريرى ژ رياز يا پايته‌ختێ سعودى راگه‌هاند كو ئه‌و دێ ڤه‌گه‌ريته لوبنان ب “ده‌مه‌كێ نێزيك” دا كو ده‌ست ژ كار كێشانا خوه پێشكێش بكه‌ت ب گۆره‌ى دستوورێ لوبنانى. سه‌رۆكێ لوبنان ميشال عون راگه‌هاند بوو كو ئه‌و يێ د “كاودانێن نه‌ديار و گرتى دا”.\nسه‌عد حه‌ريرى د ديداره‌كا تله‌ڤزيۆنى دا بۆ كه‌نالێ مسته‌قبل يێ نێزيكى هه‌ڤپه‌يمانيا وى يا سياسى ل مالا وى ل رياز رۆژا ئێكشه‌مبى راگه‌هاند كو ئه‌و دێ ڤه‌گه‌ريته لوبنان ب ده‌مه‌كێ نێزيك دا كو كاودانێن دستوورى يێن پێدڤى ئه‌نجام بده‌ت ب ره‌نگه‌كى دا كو ده‌ست ژ كاركێشانا خوه راده‌ستى سه‌رۆك كۆمارێ لوبنان بكه‌ت.\nگۆتژى: “من ده‌ست ژ كاركێشانا خوه بۆ به‌رژه‌وه‌ندا لوبنان و لوبنانيان دايه”، ته‌كست ل سه‌ر وێ چه‌ندێ ژى كريه كو ب ده‌ستێن خوه به‌ياننامه نڤيسيه و دا زانين ژى كو ئه‌و ل سعوديێ يێ ئازاده و په‌يوه‌نديێن وى ل گه‌ل سه‌رۆكێ سعوديێ د نايابن.


ئاب 2018 – Türkmen Basın Ajansı\nAylar: ئاب 2018\nئه‌ڵمانیا نیگه‌رانی خۆی له‌بارەی ته‌شه‌نه‌سه‌ندنی گرژییه‌كانی سووریا راگەیاند\n31 ئاب 2018 31 ئاب 2018 تـەبا\tکۆمێنت0\nجێگری وته‌بێژی حكوومه‌تی ئه‌ڵمانیا رایگەیاند “زۆر نیگه‌رانن له‌بارەی ته‌شه‌نه‌سه‌ندنی گرژییه‌كانی گرژییه‌كان له باكووری رۆژئاوای سووریا”. له میانی كۆنگره‌یه‌كی رۆژنامه‌وانیدا\nتوركیا و هۆڵه‌ندا لە نزیکترین کاتدا باڵیۆزەکانیان دادەمەزرێنن\nمه‌ولود چاوشئۆغڵو رایگه‌یاند “لەگەڵ هۆڵەندا بڕیارماندا له نزیكترین كاتدا باڵیۆزه‌كانمان دابمه‌زرێنین”. لەمیانی کۆبوونەوەی مه‌ولود چاوشئۆغڵو، وه‌زیری ده‌ره‌وه‌ی توركیا لەگەڵ ستیف بلاك، هاوتا\nلە تویتێکدا جه‌واد زه‌ریف لەبارەی لێدوانەکانی دۆناڵد ترەمپ وەڵامی دەداتەوە. لە تویتێکدا محه‌مه‌د جه‌واد زه‌ریف، وه‌زیری ده‌ره‌وه‌ی ئێران لە هەژماری\nتیروپشکی قۆناغی کۆمەڵەکانی یۆرۆپالیگ راکێشرا\nئەمڕۆ تیروپشکی قۆناغی کۆمەڵەکانی یۆرۆپالیگ بۆ وەرزی داهاتووی، لە شاری مۆناکۆ راکێشرا. بە گوێرەی زانیاریەکانی یەکێتیی تۆپی پێی ئەورووپا، یاریەکانی\nئێران کۆتایی بە بەرنامەی دروستکردنی مووشەکی بالیستی ناهێنێت\n31 ئاب 2018 31 ئاب 2018 ئاژانسی میدیایی تورکمان\tکۆمێنت0\nئێران داواکاری فه‌ڕه‌نسای ره‌تکرده‌وه بۆ دانوستانکردن له‌باره‌ی به‌رنامه‌ی مووشه‌کی بالیستی و هه‌ژموونی ئه‌و وڵاته له ناوچه‌که. وته‌بێژی وه‌زاره‌تی ده‌ره‌وه‌ی\nجموجۆڵەکانی سوپای تورکیا و ئەمریکا لە مەنبیج بەردەوامە\nسەرۆکایەتی ئەرکانی سووپای تورکیا رایگەیاند کە سه‌ربازانی سوپای توركیا و سوپای ئه‌مریكا دەورییەی هاوبەش لە مەنبیج ئەنجام دەدەن. بە پێی بڵاوکراوەی\nبۆ قەرەبووکردنی قه‌رزه دەرەکییەکان وازی لە یادی لەدایکبوونی هێنا\nسوڵتان محه‌مه‌د بۆ قەرەبووکردنی قه‌رزه دەرەکییەکان وازی لە یادی لەدایکبوونی هێنا و چالاکییەکانی هەڵوەشاندەوە. بەپێی هەواڵێکی ئاژانسی بێرناما راگەیەندراوە کە\nبەهەشتی فلامینگۆ وا دەبێت بە گۆڕستانی فلامینگۆ\nتورکیا.. بەهۆی زیادبوونی رێژەی خوێ باڵندەکانی فلامینگۆ بەرگەی کەشە سەختەکە ناگرن و گیان لەدەست دەدەن. بەپێی هەواڵێکی ئاژانسی ئانادۆڵو-ی تورکی، بێچووە باڵندەکانی\nنه‌ته‌وه یه‌كگرتووه‌كان بۆ ئیدلب نیگەرانە\n31 ئاب 2018 31 ئاب 2018 tba\tکۆمێنت0\nوته‌بێژی سكرتێری گشتیی نه‌ته‌وه یه‌كگرتووه‌كان رایگەیاند کە نیگه‌رانی سه‌ره‌كییان له ئیدلب گیانی هاووڵاتییانی سڤیلە. بەپێی ئەو زانیاریانەی دەستکەوتوون له‌میانی كۆنگره‌یەکی رۆژنامه‌وانیدا ستێفان\nعەبادی راوێژکاری ئاسایشی نیشتمانیی لە پۆستەکەی دوورخستەوە\nحەیدەر عەبادی، سەرۆکوەزیرانی عێراق فالح فەیاز، راوێژکاری ئاسایشی نیشتمانیی عێراقی لە پۆستەکەی دوورخستەوە. فالح فەیاز کە خاوەنی هەرسێ پۆستی راوێژكارى ئاسایشى\nبەلایەنی کەم ٣ چەکداری په‌كه‌كه له لایەن سوپای توركیا لەچالاكی خرا\nله‌ئاکامی ئۆپه‌راسیۆنێكی ئاسمانیی سوپای توركیا بۆ سەر ناوچه‌کانی گونده‌واره‌كانی پارێزگای هەکاری، ٣ چەکدار كوژران. به‌گوێرەی راگه‌یه‌نراوێكی سەرۆکایەتی ئەرکانی سوپای توركیا\nسەرۆکی فەڕەنسا لەبارەی تورکیا و رووسیا روونکردنەوە دەدات\nسه‌رۆکكۆماری فه‌ڕه‌نسا ماكرۆن كه به سه‌ردانێكی فه‌رمی له ھێلسینکی پایتەختی فینلاندە، له‌گه‌ڵ ساولی نینیستو، سه‌رۆکكۆماری ئه‌و وڵاته‌كۆنگره‌یه‌كی رۆژنامه‌وانی هاوبه‌شیان ئه‌نجام\nسه‌رۆكی ئه‌مریكا هه‌ڕه‌شه‌ی كشانه‌وه له رێكخراوی بازرگانیی جیهانی ده‌كات\n31 ئاب 2018 ئاژانسی میدیایی تورکمان\tکۆمێنت0\nله لێدوانێكیدا بۆ Bloomberg News، تره‌مپ رایگه‌یاند، پێویسته رێكخراوی بازرگانیی جیهانی مامه‌ڵه‌یه‌كی باشتر له‌گه‌ڵ ئه‌مریكادا بكات. دۆناڵد تره‌مپ رایگه‌یاندووه،”ئه‌گه‌ر\nنرخی خاوی برێنت لە بازارەکانی جیهاندا بەرزبوونەوەی بەخۆیەوە بینی\nنرخی یەک بەرمیل خاوی برێنت لە بازاڕەکانی جیھاندا بۆ ٧٧،٩١ دۆلار بەرزبوویەوە. ئەمە لە دوای ئەوەی ئاستی نەوتی عەمبارکراوی ئەمریکا لە هەفتەی\nتیروپشکی قۆناغی کۆمەڵەکانی چامپیۆنزلیگ راکێشرا\n30 ئاب 2018 ئاژانسی میدیایی تورکمان\tکۆمێنت0\nتیروپشکی قۆناغی کۆمەڵەکانی چامپیۆنزلیگ بۆ وەرزی نوێ لە شاری مۆناکۆی فەرەنسا راکێشرا. ئەمەش خشتەى سەرجەم کۆمەڵەکانە: کۆمەڵەی یەکەم: ئەتلەتیکۆمەدرید – بروسیادۆرتمۆند\nئەردۆغان: دەست دەکەین بە دەستەبەرکردنی ئاسایش بە ئاراستەی قەندیل لە عێراق\n30 ئاب 2018 30 ئاب 2018 ئاژانسی میدیایی تورکمان\tکۆمێنت0\nرەجەب تەیب ئەردۆغان، سەرۆککۆماری تورکیا لە رێوڕەسمێکی پەیوەندیدار بە سەرکەوتنی ٣٠ی ئاب وتارێکی پێشکەش کرد. ئەردۆغان لەبارەی قەندیلەوە وتی\nفۆکۆیاما: سیاسەتی ئێستای ئەمریکا زۆر ناجێگیرە بۆ ھاوپەیمانەکانی و جیھانیش\nپەیمانگەی توێژینەوە نێودەوڵەتی و ھەرێمایەتییەکانی سەر بە زانکۆی ئەمریکی عێراق ـ سلێمانی گفتوگۆیەکی تایبەتی لەگەڵ مامۆستای زانکۆی ستانفۆردی ئەمەریکی، فرانسیس\nئیدارەی ترەمپ پشتیوانی خۆی بۆ رێککەوتنی غەززە دەربڕی\nجەیسن گرینبڵات، نێردراوی تایبەتی سەرۆکی ئەمریکا لە قۆناغی ئاشتی ئیسرائیل و فەڵەستین رایگەیاند “ئیدارەی ترەمپ بە تەواوی پشتیوانی لەو رێککەوتنەی\n“ئێران تا ئێستا پابەندە بە رێكکەوتنی ئەتۆمی”\nلەراگەیەندراوێکدا، ئاژانسی وزەی ئەتۆمی نێودەوڵەتی ئاشکرای کرد کە ئێران تا ئێستاپابەندە بە خاڵەکانی رێککەوتنی ئەتۆمی. ئاژانسی وزەی ئەتۆمی نێودەوڵەتی،\n“كاتێك بابه‌ته‌كه گه‌ل، بانگ، ئاڵا، نیشتمان و ده‌وڵه‌ت بێت، هه‌موو پێكه‌وه راده‌په‌ڕن”\nرەجەب تەیب ئەردۆغان، سەرۆککۆماری تورکیا لە رێوڕەسمی دەرچووانی کۆلێژە سەربازییەکاندا، وتارێکی پێشکەش کرد و رایگەیاند “لە پاڵ رزگارکردنی ئێمە لە بەڵای\nسەرجەم سەرنشینەکانی فڕۆکەیەکی سەربازی بوونە قوربانی\nلە ئاکامی کەوتنەخوارەوەی فڕۆکەیەکی سەربازی لە ئەسیوپیا، سەرجەم سەرنشینەکانی فڕۆکەکە گیانیان لەدەستدا. بەپێی هەواڵێکی ئاژانسی ھەواڵیی ئەسیوپیا “ENA”، سوپای ئەسیوپیا\nکۆمپانیای ئاوروس رکابەری رۆلس رایس و بێنتڵی دەکات\nئۆتۆمبێڵی سێنتا کە لەلایەن کۆمپانیای ئاوروسی رووسیەوە دروستکراوە، وەکو یەکێک لە گرانبەهاترین جۆرەکانی ئۆتۆمبێڵ لە مۆسکۆ نمایش کرا. براندی\nسوپای تورکیا: ئۆپەراسیۆنی ئاسمانی بۆ ناوچەی زاپ ئەنجامدرا\nسەرۆکایەتی ئەرکانی سوپای تورکیا رایگەیاند کە ئۆپەراسیۆنێکی ئاسمانی بۆ سەر ناوچه‌ی زاپ-ی باکووری عێراق ئەنجامدرا. به‌پێی روونکردنەوەیەکی سه‌رۆكایه‌تیی ئه‌ركانی سوپای توركیا\n“پێداگیری لەسەر ھەڵبژاردنێکی پاک و بێگەرد دەکەین”\nچوار سەرکردەی لایەنە ناڕازییەکانی هەرێمی کوردستانی عێراق کۆبوونەوەی و دوای کۆبوونەوەکە راگەیەندراوێکیان بڵاوکردەوە. کۆبوونەوەی سەرکردەی یەکەمی ھەر چوار لایەنی بزووتنەوەی\nسووپای تورکیا سەربازێکی زۆر رەوانەی هێڵی سنووری ئیدلب دەکات\n30 ئاب 2018 30 ئاب 2018 تـەبا\tکۆمێنت0\nسووپای تورکیا تیمی سەربازی کۆماندۆ بۆ یەکە سەربازییەکانی سنووری تورکیا-سووریا دەنێرێت. بەپێی هەواڵێکی ئاژانسی سپووتنیک-ی رووسی، سووپای تورکیا تیمی\nرووسیا بە ٢٥ کەشتیی و ٣٠ فرۆکەی جەنگیی مانۆرێکی سەربازی فراوان ئەنجام دەدات\n30 ئاب 2018 تـەبا\tکۆمێنت0\nوەزارەتی بەرگری رووسیا رایگەیاند کە هێزێكی ده‌ریایی لە یەک بۆ هەشتی ئه‌یلوولی داهاتوو به به‌شداریی زیاتر له 25 كه‌شتیی جه‌نگی و\nرووسیا و توركیا له‌باره‌ی ڤیزا رێككه‌وتوون\nوەزارەتی دەرەوەی رووسیا رایگەیاند کە وەزارەتی توركیا و وڵاتەکەی له سه‌ر پێكهێنانی میكانیزمی كارئاسانی هاووڵاتییان بۆ گه‌شتكردن رێككه‌وتوون. له كۆنگره‌یەکی رۆژنامه‌وانیدا ماریا زاخارۆڤا، وتەبێژی\nبۆ سێ پڕۆژەی ھێڵی شەمەندەفەر چاوەروانی وەڵامی کۆمپانیا بیانییەکان دەکرێت\nوەزارەتی گواستنەوەی عێراق رایگەیاند کە چاوەڕوانی وەڵام و ئۆفەرەکانی کۆمپانیا بیانییەکان دەکرێت بۆ سێ پڕۆژەکەی ھێڵی شەمەندەفەر. بەپێی هەواڵێکی ئاژانسی\nئیسرائیل: دوا بژاردە دژ بە غەززە بژاردەی سەربازی دەبێت\nبەپێی راگەیەندراوێک وەزیری گەشتوگوزاری ئیسرائیل رایگەیاند کە بژاردەی سەربازی دژ بە غەززە لە ئارادایە، بەڵام دوا بژاردە دەبێت. لە راگەیەنداوێکدا یاریڤ لیڤین،\n“لە پێناو کەسێکدا دەستوور ناگۆڕم”\nسەرۆکی مۆریتانیا لە رایگەیەندراوێکدا ئاماژەی بەوکرد کە ئامادە نیە لە پێناو کەسێکدا دەستوور بگۆرێت. لە کۆنگرەیەکی رۆژنامەوانیدا محەمەد ولد